
ENGLESKE NARODNE BAJKE 


IZVOR NA KRAJU SVIJETA 


Jednom davno, vrlo davno, živjela djevojka po imenu 
Rouzmeri. Bila je to dobra djevojka, ali ne baš neke naro- 
čite pameti, i vesela, ali ne prelijepa. I sve bi bilo dobro 
da nije imala svirepu maćehu. I umjesto da se oblači u 
lijepe haljine, da jede slatkiše i da se zabavlja s prija- 
teljima, ona je morala da obavlja sve kućne poslove: da 
kleči i riba kamene podove, da zasuče rukave do lakata i 
da pere. Što je bolje radila, to ju je maćeha više mrzjela. 
Ako bi ustala rano, nije bilo dovoljno rano; ako bi zgoto- 
vila ručak, nije ga zgotovila dobro. Jadna Rouzmeri! Ra- 
dila je čitav dan, pa ipak nije valjalo ništa što bi uradila. 

Elem, jednog dana maćeha odluči da je se otarasi. 

— Dijete — reče ona, — uzmi ovo sito i hajde do 
Izvora na kraju svijeta, i kad ga nađeš napuni sito vođom 
i donesi mi ga. Samo pazi da ne prospeš nijedne kapi. Sad 
odlazi! 

I tako Rouzmeri, koja se nikad nije usuđivala da pro- 
tivrječi maćehi, pa čak ni da je šta upita, uze sito i ode - 
da traži Izvor na kraju svijeta. 

Malo zatim namjeri se na nekog kočijaša koji je bio . 
stao da pritegne konju uzde. 

— Kuda ćeš? — upita on. — Šta ti je to u ruci? 

— Idem da nađem Izvor na kraju svijeta, — odvrati 
ona, — a ovo je sito koje moram napuniti vodom. 


Kočijaš se od srca nasmija i reče joj da je poludjela; 
on nikad nije čuo za takav izvor. Rekavši to, skoči u kola, 
ošinu konja i ostavi jadnu Rouzmeri na cesti. 

Ona krene dalje i naiđe na tri dječačića koji tjeraju 
obruče po dvorištu ispred jedne krčme. 

— Kuda ćeš? — viknu jedan od njih. — Šta ti je to u 
ruci? ' 


— Idem da nađem Izvor na kraju svijeta, — odgovori - 


ona, — a ovo je sito koje moram napuniti vodom. : 

Sva trojica dječaka prsnuše na to u smijeh i rekoše 
joj da je budala i da na svijetu nema takvog izvora. 

Tako je Rouzmeri i dalje išla jedva se krećući. Raspi- 
tivala je koga god bi srela zna li joj reći gdje se nalazi 
takav izvor; ali niko nije znao. Jedni su bili osorni, drugi 
su joj se smijali, a neki su govorili da bi joj rado pomogli 
kad bi znali kako. u" % 

Naposljetku ugleda neku stariću u dronjcima, povi- 
jenu skoro do zemlje, kako po putu traži nešto. Bila je 
gotovo potpuno krezuba, imala je poderanu kapu i iskriv- 
ljen štap. Njime je čeprkala po blatu. 

— Šta tražiš? — upita je Rouzmeri, 

— Imala sam dva groša za koje sam htjela da kupim 
hljeba, i ako ih ne nađem, večeras neću imati šta da jedem. 

Tako Rouzmeri poče da zajedno s njom traži dva 
groša, i njeno oštro oko ubrzo ih spazi. 

Hvala ti, — reče starica piskavim glasom. — Ni- 
kad ih ne bih sama pronašla. A sad mi reci kuda ćeš i šta 
će ti to sito. ; ; 

— Idem do Izvora na kraju svijeta, — reče Rouzmeri 
— samo se sve bojim da takvog mjesta nema na svijetu. 
Kad tamo dođem, moram napuniti sito vodom i odnijeti 
ga kući, maćehi. 

— E, vidiš, — reče starica, — ima Izvor na kraju svi- 
jeta i ja ću ti reći kako ćeš ga naći. A šta treba da radiš 
kad tamo dođeš, to je već nešto drugo. 

| I štapom pokaza Rouzmeri put. 
' — Kroz otvor na ovoj živici, — reče ona, — preko 
) dalekog brda, kamenitom stazom uz ljeskovu šumu, pa 
| onda uvalom — i doći ćeš tamo. Neka ti bude sa srećom, " 
| i neka ti se put ne odulji! 

Rouzmeri joj zahvali i starica otetura, držeći u jednoj 
koščatoj ruci štap, a u drugoj svoja dva groša. 


Kroz otvor na živici prođe Rouzmeri sa svojim sitom, 
a onda krenu uzbrdo, kamenitom stazom kraj ljeskove 
šume dok ne dođe do duboke usamljene uvale, koja je 
bila vrlo zelena i vlažna. Udno uvale bijaše izvor. Bio je 
tako zarastao u bršljan i mahovinu da Rouzmeri umalo 
ne prođe mimo njega. To bijaše Izvor na kraju svijeta. 

Rouzmeri kleknu pored izvora i zagnjuri sito u vodu. 
Mnogo ga je puta zagnjurila, ali svaki put je voda iscurila 
kroz rupice na situ, tako da ni kapi nije ostalo da ponese 
kući, maćehi. Ona sjede i zaplaka. 

— Nikad to neću moći, — jecala je. — Nikad mi 
neće poći za rukom da napunim sito vodom i da je odne- 
sem kući. 

I u času kad poče da misli kako njenoj nevolji nikad 
neće biti kraja, nešto zakreketa i debeo zelen žabac iskoči 
ispod jednog lista paprati. 

— Šta je? — upita žabac. 

Rouzmeri mu sve kaza. 

— Ako mi obećaš, — reče žabac, — da ćeš cijele 
jedne noći raditi sve što od tebe budem tražio, pomoći 
ću ti. 

— Kako da neću, — reče Rouzmeri spremno. — Obe- 
ćaću štogod hoćeš, samo mi pomozi, molim te. 

Žabac razmišljaše čas-dva pa progovori: 

— Sito treba mahovinom obložiti, 

Ilovačom oblijepiti, 

Pa ćeš tada lako moći 

U svom situ 

Vodu. kući nositi. 

Rouzmeri brzo nakupi kraj izvora meke zelene maho- 
vine i obloži njom dno sita. Potom nagrabi vlažne ilovače, 
stavi je preko mahovine i pritiskavaše je dok se sve rupe 
na situ ne začepiše. Onda zagnjuri sito u vodu i kad ga 
izvadi, nijedna kap vođe ne isteče. 

— Moram što prije kući, — reče ona, okrenuvši se 
da pođe. — Hvala ti, hvala, draga žabo, što si mi pomogla. 
Nikad se sama ne bih tome dosjetila. 


— I ja mislim da ne bi! — zakreketa žabac. — Pazi 


kako nosiš vodu i ne zaboravi na obećanje. 


Rouzmeri se sjeti da je žapcu obećala da će cijele 
jedne noći raditi što god on bude htio. Ni nakraj pameti 
joj nije bilo da bi ikakvo zlo moglo proizaći iz obećanja 
datog jednom žapcu; zato reče da neće zaboraviti i krenu, 
puna zahvalnosti, na put. 

Možete misliti kako se maćeha iznenadila kad ju je 
ugledala da se vraća kući. Vjerovala je da se djevojke za 
sva vremena otarasila. Ali evo, ona dođe, ista kao što jei 
bila, noseći sito puno vode, upravo onako kao što joj je 
bilo naređeno. Maćeha nije mnogo govorila, bijaše isuviše 
ljuta. Umjesto toga reče joj da im objema zgotovi večeru 
i da potom opere suđe, baš kao da ništa nije ni bilo. 

Kad pade mrak, začudiše se kad začuše da neko kuca 
na vrata. 

— Ko li to može biti? — upita maćeha. 

Rouzmeri ode do vrata i viknu: . 

— Ko si i šta tražiš u ovo doba? 

Čulo se tiho kreketanje i jedan glas se javi: 

— Otvori vrata i pusti me unutra! 

Unutra, mili moj rode, 

Sjeti se šta mi obeća 

Kraj zelene, hladne vode. 

Bio je to žabac. Rouzmeri ga bješe gotovo i zabora- 
vila. Maćeha je upita ko je na vratima, i Rouzmeri joj 
ispriča o žapcu i obećanju koje mu je dala. 


— Onda ga pusti unutra, — reče maćeha, — i uradi 
što ti naredi. — Djevojke moraju održati svoje obećanje. 

Gotovo da se radovala što će joj pastorka morati da. 


sluša zapovijesti jednog žapca. I.tako Rouzmeri otvori 
vrata i žabac uskoči. Pogleda je i opet progovori. 
, Evo šta reče: 
— Uzmi me, uzmi na krilo, 
na krilo, mili moj rode, 
Sjeti se šta mi obeća 
Kraj zelene, hladne vode. ' 


Rouzmeri nije bilo baš ugodno. da joj vlažna žaba. 


sjedne na krilo, ali maćeha reče: 
— Učini kao što ti kaže. Djevojke moraju održati 
svoje obećanje. 


I tako djevojka podiže žapca i on joj sjede na krilo., 


Onda se on još jednom javi: 
_ — Daj mi, o, daj da jedem i pijem, 

Da jeđem i pijem, mili moj rode, . 

Sjeti se šta mi obeća, 

Kraj zelene, hladne vode. 

— Učini kao što ti kaže, — naredi joj maćeha. — 
Sljerojke moraju održati svoje obećanje. 

Rouzmeri donese iz smočnice jelo što bijaše preostalo 
od večere i stavi ga na tanjir pred žapca. On saže glavu i 
pojede i posljednju mrvicu. Onda još jednom progovori: 

— Povedi me, povedi u postelju svoju, 

U postelju, mili moj rode, 

Sjeti se šta mi obeća 

Kraj zelene, hladne vode. 

— Ne, — reče Rouzmeri. — Nipošto neću da u krevet 
nosim takvo hladno ljigavo stvorenje. Gubi se, ogavna 
. životinjo! 

Na to maćeha gotovo zavrišta od smijeha. 

— Hajde, — viknu ona — učini kao što ti žaba nalaže. 
Sjeti se obećanja. Djevojke moraju održati svoje obećanje. 

I maćeha ode u svoju sobu, a Rouzmeri ostađe sa 
žabom; onda leže u postelju, i metnu žapca pored sebe, 

ali ga je, koliko god je to bilo mogućno, držala što dalje 
od sebe. Poslije nekog vremena ona slatko zaspa. . 
U ranu zoru, probudi je kreketanje pored samog uha. 
— Sve što sam tražio, učinila si, — reče žabac. — 
Još samo jedno tražim i onda ćeš iskupiti svoje obećanje. 
Uzmi sjekiru i odsijeci mi glavu. 
Rouzmeri pogleda žapca i srce joj se steže. 
— Dragi žapče, — reče, — nemoj to od mene da tra- 
žiš. Bio si tako dobar prema meni. Nemoj tražiti da te 


ubijem. 

— Učini što tražim, — reče žabac. — Sjeti se svog 
obećanja. Noć još nije prošla. Uzmi sjekiru i odsijeci mi 
glavu. 


I tako, teška srca, Rouzmeri ode u kuhinju i nađe 
sjekiricu kojom su se cijepala drva. Jedva da je mogla 
i da pogleda jadnu žabu, ali nekako uspje da podigne sje- 
kiru i da žabi odsiječe glavu. 

Ali tada se iznenadi kao još nikad u životu. Žabe više 
nije bilo; na njenom mjestu stajaše lijep mladić. Ona se 
začuđena. trže, ispustivši sjekiru na pod. Mladić se smje- 
škaše na nju. 

— Ne boj se, — reče on mekim, milim glasom. — 
Nisam došao da ti što nažao učinim ili da te preplašim. 
Nekad sam bio kraljević, ali zla čarobnica pretvorila me 
u žabu i njena opaka čarolija nije mogla prestati dokle 
god neka djevojka cijelu noć ne bude izvršavala moje 
naredbe. 

Dok je on govorio, u sobu uđe maćeha koju su probu- 
dili glasovi. Silno se iznenadi kad umjesto ljigave žabe 
vidje mladog kraljevića. 

— Ženo, — reče kraljević — vaša kći je bila tako 
dobra da je skinula čaroliju kojom sam bio pretvoren u 


Žabu; zato ću se oženiti njom. Ja sam moćan kraljević i 


nećete mi to odbiti. Željeli ste da se otarasite pastorke, 
i eto, uspjelo vam je, jer ću je ja odvesti da mi bude žena. 

Prvi put maćeha nemade šta da rekne. Pogleda kra- 
ljevića, zausti da nešto kaže, ali riječi nisu izlazile iz usta. 
Onda pogleđa Rouzmeri, zausti da nešto. kaže, ali riječi 
opet nisu izlazile. Zato se okrenu i poče da gotovi doru- 
čak. To je bilo jedino što je mogla učiniti. 

Malo zatim kraljević i Rouzmeri se vjenčaše i bijahu 
vrlo srećni. 

Što se tiče maćehe koja je bila pokušala da se otarasi 
pastorke, i ona je sad bila zadovoljna, jer je znala da je 


time omogućila pastorki da oslobodi kraljevića čarolije i_ 


tako nađe sebi dobrog i nježnog muža. 

DŽEK I PASULJ 


Živjela jednom jedna siromašna udovica u kolibi sa 
jedincem sinom Džekom. Džek je bio pametan dječak, 


'snažan, dobroćudan i radin, ali nije bio ni u kakvom poslu, 


nego je pomagao majci oko kuće i u vrtu. Cijepao je drva, 
okopavao i plijevio mali povrtnjak i muzao jedinu kravu 
Bjelavu. Udovica je opet kuhala, čistila i krpila, tako da. 
su i pored svega siromaštva živjeli zadovoljno i nisu osku- 
dijevali ni u čemu. 

Ali jedne godine, poslije oštrog i vlažnog proljeća, 
nasta sušno ljeto. I trava na livadi se osuši te Bjelava pre- 
sta da daje mlijeko. Domalo Džek i majka ostaše bez ma- 
slaca, a nisu imali ni mlijeka, ni za sebe ni za prodaju. 
Zbog suše ni zelen ne rodi, te moradoše potrošiti i ono 
malo novaca što su bili uštedjeli. I 

— Džek, — reče mu majka, — meni se čini da bi naj- 
bolje bilo da prodamo Bjelavu. I onako će morati da skapa 
od gladi ako nemadne trave, a nama treba novaca za 
hranu. 

— Dobro, majko, — reče Džek. — Odvešću je na 
pijacu i za novac što ga dobijemo za nju nakupovaćemo 
robe pa otvoriti dućan. Nabavićemo tanjira i krčaga, po- 
dvezica i konca, jevtinih knjižica i takvih stvari koje 
susjedi traže i ubrzo ćemo se obogatiti. Vidjećeš. Sutra 
je pazarni dan i to će mi ujutro biti prva briga. 

— Žao mi je Bjelave, — uzdisala je udovica, — ali 
nema druge. Gledaj da dobiješ dobru cijenu -— ne daj 
ispod deset funti, možda i dvanaest. 

I tako ujutro, kad pojede ono malo što mu je majka 
mogla pripremiti, Džek dotjera Bjelavu s livade i povede 
je puteljkom koji je obično bio sav blatnjav i barovit, ali 
sad bijaše suv i tvrd kao dvopek. Otkiđe s ograde prut i 
pokatkad bi udario kravu po slabinama da ne stane. Za 
tili čas iziđoše na glavni drum i zaputiše se prema pijaci.. 

Nisu odmakli daleko, kad sretoše nekog čudnog star- 
ca, pogurenog gotovo do zemlje, koji iđaše oslanjajući se 
o štap. On podiže pogled kad mu se Džek približi i Džek 
primijeti da su mu oči svijetle i sjajne. 

Piaj Dobar dan, — javi mu se Džek jer oduvijek bijaše 
prijazan dječak. 

— Dobar dan, mladiću, — reče putnik, — gdje si 
naumio po ovakvoj vrućini? . 

— Na pazar da prodam kravu, — odvrati Džek. 

— Aha! — reče starac. — Baš sam znatiželjan kakav 


li. ćeš pazar učiniti. Nego da vidim jesi li vješt kao što - 


izgleda. Umiješ li mi reći koliko je to pet zrna pasulja? 

-— Pa to nije teško, — nasmija se Džek, pomislivši 
da starom manjka koja daska u glavi. — Dva u lijevoj 
ruci, dva u desnoj ruci i jedan u ustima. 

— Tako je. Hodi ovamo, mladiću! 

I tako Džek priđe čovjeku svijetlih očiju koji zavuče 
ruku u torbu i izvuče pet zrna pasulja. 

— Evo ih! — reče. — Pristaješ li da ti ih dam u 
zamjenu za kravu? I 

— Šta? Pet zrna pasulja u zamjenu za Bjelavu? — 
upita Džek. — Kakav ti je to pazar? 

— E, — reče starac. — To nije običan pasulj. Ima 
samo da ga posiješ i izrašće čak do neba. Čini mi se da ti 
voliš čuda, čarolije i slične stvari. Jesi li ikad čuo za 
takvo neko čudo? 

Džek reče da nije; ali kako da vjeruje da je pasulj 
zaista čudotvoran kao što reče starac. 

—- Znaš šta, — veli njemu starac. — Ti samo uzmi 
pasulj a meni daj kravu, pa ako pasulj ne bude kao što 
ti rekoh, dođi ovdje sutra u ovo isto doba i vratiću ti 
kravu pošteno. : 

Džek pomisli da je ponuda na mjestu i bez ikakvog 
pogađanja više uze pasulj, a Bjelavin ular predađe čovjeku 
svijetlih očiju. Bio je potpuno smetnuo s uma onih pet- 
naest ili dvadeset funti u zlatu koje je trebalo odnijeti 
kući, majci, i samo je mislio na čudotvorni pasulj koji 
će izrasti do neba. I tako čovjek odveđe Bjelavu, a Džek 
se vrati kući noseći pet zrna pasulja u džepu od čakšira. 

Majka se začudi kad ga ugleda tako rano. I 

— Pa hajd! — reče ona, — neka je sa srećom! Vidim 
da si prodao Bjelavu — i mora da si dobar pazar učinio, 
inače se ne bi tako brzo vratio. Koliko? Deset? Petnaest? 
Neće valjda biti dvadeset! Nema fajde, dobra je bila, 
ali... 

— Majko, — prekiđe je Džek, — nisam dobio novac. 
Pa šta, svako može, majko, dobiti novac. Neko čekni da 
vidiš šta sam ja dobio. I 

— Nisi dobio novac? — na to će udovica. — Ne 
novac? Dao si Bjelavu budzašto, ludo jedna? 

— Nije budzašto, — reče Džek. —— Evo pogledaj šta 
sam dobio za nju. 

Rekavši to, izvadi iz džepa pet zrna pasulja i spusti 
ih majci u ruku. ; 

=— To je sve? — reče ona, prosto ne vjerujući očima. 
— Pasulj? Odveo mi jedinu kravu na pazar i donio svega 
nekoliko suvih, bijednih, tričavih... 

— Nije to običan pasulj, majko, — reče Džek. — To 
je čarobni pasulj! 

Džekova majka bijaše dobroćudna žena, ali ovog puta 
se zbilja naljuti. i 

— Čarobne trice i kučine! — povika. — Jadni, ludi, 
glupi bedače, nasamarili su te, to ti je! Sad smo sasvim 
propali, i ja neću ni dočekati da vidim kraj tvoje sramote. 
Ta ne možeš od njih ni čorbu napraviti! U krevet, iz ovih 
stopa, ludove! Za takvu budalinu nema večere, niti će je 
po svoj prilici odsada ikada i biti. 

I tako ne dozvolivši Džeku ni da se brani, ona izbaci 
pasulj kroz prozor i naprosto izgura dječaka gore u njegov 
sobičak i zalupi za njim vrata. 

Jadni Džek leže u postelju i poče da premišlja kolika 
li je budala doista bio. Bilo mu je žao i što je toliko razo- 
. čarao staru majku; kakvim li ga dripcem mora da smatra! 
Ma koliko bio gladan, nije mu ni na um padala večera i 
domalo, i ne svukavši se, zaspa. 


2. 


Ujutro se zabezeknu kad ugleda da je soba obasjana 
blijedo-zelenom svjetlošću i u prvi mah pomisli da sanja. 
Onda začu dobro poznato kukurijekanje susjedovog pije- 
tla i lavež starog ovčarskog psa s imanja preko puta. Po- 
gledavši prema prozoru vidje da je sav prekriven mrežom 
krupnog zelenog lišća koje je raslo na jakim, ispreplete- 
nim stabljikama. Izgledalo je kao — pa i bilo je — lišće 
pasulja! Čudotvornog pasulja! Šta se to desilo s njim? 

Skoči iz postelje i pritrča prozoru. TA naravno! Maj- 
ka ga je sinoć bacila u vrt i mora da je preko noći iznikao. 
Onda je doista čudotvoran! Širom otvori prozor i pogleda 
dolje. Iz zemlje su bile iznikle jake ljestve od pasuljevih 
vriježa što su se svijele i preplitale jedna s drugom, a 
čvrsto zeleno lišće širilo se svud unaokolo. Onda baci po- 
gled gore. Jest, pasulj je bio iždžikao — iždžikao do pod 
samo nebo. Vrh mu se gubio u oblacima. 

Ne premišljajući, Džek .se pope na prozor da okuša 
može li ga pasulj držati. Držao ga je dobro. U tren oka 
Džek poče da se penje. Bio je vješt u tome, i nimalo se 
nije bojao visine. Išao je sve dalje i dalje, penjao se, pe- 
njao, penjao — penjao, penjao i penjao dok ne pogleda 
naniže i spazi negdje duboko dolje majčinu kolibu s pra- 
menom plavičastog dima što se lagano dizao iz dimnjaka, 
a na baštenskoj ogradi sušilo se nekoliko kuhinjskih krpa. 
Domalo se izgubi u oblacima. 

Na vrhu oblaka sunce je blještavo jata. a širok bijel 
drum pružao se u nedogled. Džek siđe s pasulja i zaputi 
se drumom. Na vidiku nikog ne bijaše: ni čovjeka, ni 
zvijeri, ni kuće. Samo bi s vremena na vrijeme preletjela 
kakva čudnovata ptica. Inače, nikakvog znaka života. 

I baš kad poče da misli da cesti i nema kraja, ugleda 
u daljini jednu visoku, visoku kuću. A kad joj se približi, 
jedna visoka, visoka žena, sa vedrom u ruci, izađe na vra- 
ta. Džek pohita do kuće i vrlo smjelo zapita ženu može 
li mu dati što za doručak. 

-— Idi odavde, dječače! — povika ona. — Ovdje ne- 
ćeš dobiti doručak, nego ćeš ti biti doručak! Moj muž je 
ljudožder — golem, strašan ljudožder, ljut poput deset 
tigrova i neobično voli dječake kao što si ti, ispečene i 
prelivene maslacem da budu mekši. | 

— Dobro, —- reče Džek. — Umirem od gladi, a kod 
kuće nemam baš ništa. Ako mi možete šta bilo dati, ništa 
ne mari što će poslije i mene samog pojesti. 

Divova žena nije bila rđava, iako bijaše ogrubjela 
živeći sa ljudožderom. Zato se obazrije unaokolo da vidi 
nema li gdje diva, a onda ugura Džeka u kuću, posadi ga 
u kuhinju i dade mu hljeba i sira i zdjelu slatka mlijeka. 

I upravo kad Džek bješe pri kraju doručka, nasta 
strašna buka da se sva kuća tresla. Tup, tup, tup-tup! Tv 
se div vraćaše. 

— Brzo, — reče žena. — U peć. Tamo neće zavirivati. 
Inače ako te vidi, poješće te u tri, a možda i u dva zalo- 
gaja. 

I tako Džek uskoči u veliku peć, a divova žena zajupi 
za njim vrata baš u času kad ljudožder zakorači u kuhinju. 
Za pojasom je nosio tri teleta; baci ih na sto i reče ženi 
da mu ih ispeče za doručak. Onda se obazrije i omirisa 
zrak. Puf, puf, puf! Džek ga je čuo u peći, iako su vrata 
bila od izljevenog željeza sa jakim mjedenim ručkama. 
A onda do njeg doprije divov snažan glas: 

Fi, fi, fo, fu, 

Osjećam krv Engleza tu, 

Bio mrtav ili živ 

Samljeće mu kosti div. 

Ljudožderi imaju oštar njuh, i div mora da je osjetio 
Džeka. Ali mu žena reče: 

— Mani se gluposti! To je miris dječaka koga si sinoć 
pojeo. Sjedi i skini čizme, a ja ću ti začas zgotoviti do- 
ručak. 

Div skide čizme a žena mu skuva tri teleta. Pošto 
doručkova, div ode do jednog okovanog sanduka što sta- 
jaše uza zid i iz njeg izvadi tri kese zlatnika. Istrese ih 
na sto i stade da broji. Kad prebroja, opet ih strpa u kese; 
ali bijaše pospan jer je čitavu noć lunjao tražeći što za 
doručak, te odmah poče da kunja. Domalo zahrka i Džek 
začu njegovo hrkanje kroz vrata peći, iako su bila od 
izljevenog željeza sa ručkama od jake mjedi. Divovo 
hrkanje bijaše poput deset planinskih oluja u tople, tople 
avgustovske dane kad je zemlja skorena, a sva rječna ko- 
rita prašnjava i ispucana. Onda divova žena otvori vrata 
na peći i ispusti Džeka. 

— Najbolje da se što prije čistiš odavde, — prošaputa. 
— Sad spava, ali teško tebi ako se probudi prije no što 
odeš. 

Džekovo oštro oko spazi na stolu tri kese s novcem 
i dok žena bijaše leđima okrenuta, on zgrabi jednu kesu 
i pobježe. Stišćući u ruci kesu zlatnika, trčao je širokim 
bijelim drumom dok ne dođe do pasulja. Obazrije se i 
vidje da ga niko ne goni. Onda stade na pasulj i poče da 
silazi što je brže mogao. Pritom ispusti kesu sa zlatnicima 
i oni, naravno, padoše pravo u majčinu baštu. 

— Sačuvaj bože! — zavika majka kad joj se kesa rasu 


pred noge. — Dugo već živim i svašta sam vidjela, ali 


još nikad dosad ne padahu s neba zlatnici. Ni dječaci! — 
dodade kad Džek sletje niz pasulj ateki u času kad ona 
poče da skuplja zlatnike. 

— E, majko, — reče on zagrlivši je i okrećući se s 
njom po leji s lukom, — šta sad veliš za ovog lijenog, 
nevaljalog, tupavog, glupog, luckastog sina? Nadam se 
da će nam ovi komadići zlata koje sam donio s neba dobro 
doći. I 

Starica. priznade da joj je sin pametniji nego što je 
mislila, iako je, naravno, cijelo vrijeme znala da je pa- 
metniji nego mnogi drugi. Okrenulo se da ono s pasuljem 
i nije bio baš tako loš pazar — iako, naravno, pasulj ni- 
kad ne bi, možda, ni iznikao da ona nije bila dovoljno 
vješta pa da ga baci pravo na parče dobre zemlje. 

Tako ti se oni zaputiše u varoš i kupiše novu crnu 
haljinu Džekovoj majci, nekoliko dobrih šunki, konjčića 
i čeze da se mogu njima vratiti kući, pribor za jelo, novu 
dobru sjekiru, džepni nožić i još nekakvih sitnica koje su 
dječacima potrebne. I dugo življahu u izobilju i sreći, tro- 
šeći zlatnike što ih je Džek donio od diva. Uvijek su imali 
i jela i pića. I sve su se vrijeme služili lijepim novim stva- 
rima koje su toliko dugo priželjkivali, a sađa su mogli 
da ih nabave. I 

Ali ni kesa zlatnika ne traje vječito, te tako dođe 
vrijeme da Džek i majka ne imađahu više novaca. Džeku 
bijaše žao da prodaju konjčića i čeze, a i ono drugo što su 
kupili divovim novcem; on se radije odluči da ponovo ode 
do visoke kuće i da vidi šta se tario može naći. Naravrio 
bijaše to opasno, jer, bez sumnje, divova žena se sjeća i 
njega i nestale kese zlata. Ali Džek nije bio dječak koji bi 
se bojao opasnosti. U stvari, on ih je volio, jer život u maj- 
činoj kolibi nije bio baš mnogo zanimljiv. 

I jednog lijepog jutra on se kroz prozor opet dohvati 
ljestvi od pasulja i penjaše se, penjaše i penjaše, dok ne 
dođe do širokog bijelog druma s one strane oblaka. Žurno 
koračajući, uskoro dođe do divove kuće i na vratima za- 
teče visoku ženu kako istresa krpu za brisanje. 

— Dobar dan! — reče Džek: — Kako ste jutros? 

— Poprilično dok ne vidjeh tebe, dragoviću, — reče 
divova žena. 

— Ima li što za doručak? 

— Kad sam ti onomadne dala doručak, ispred nosa 
mi je nestalo kese sa zlatnicima. 

— Ama, nemojte mi to reći! — odvrati Džek tobože 
čudeći se. — Kako se to moglo desiti? 

— Možda ti to bolje znaš nego ja, — reče ljudožde- 
rova žena. 

— Možda i znam, -—— reče Džek. — I ako mi date što 
za doručak, ispričaću vam sve što znam. 

Divova žena je gorjela od želje da sazna što o kesi 
zlatnika, te pristade da Džeku da doručak i da ga uvede 
u kuhinju. Metnu pred njega malo hljeba i sira i zdjelu 
mlijeka. 

Kad Džek bijaše gotovo pri kraju, začu se strašna 
buka i čitava se kuća zatrese. Tup, tup, tup-tup! To je div 
dolazio kući na doručak. ; 

— Brzo u peć, — reče žena, gurajući Džeka unutra 
i zatvarajući vrata za njim. Vrata se u taj čas otvoriše s 
treskom i div uđe. O pasu su mu visila dva krupna vola. 


— Evo, ženo, — reče bacajući ih na sto. — Skuvaj 
mi ih za doručak. Ali šta ovo miriše? 
Fi, fi, fo, fu, 


Osjećam krv Engleza tu, 

Bio mrtav ili živ, 

Samljeće mu kosti div. 

— Gluposti i trice! — reče žena. — Osjećaš sinoćnju 
večeru, ona dva debela dječaka. Sad sjedi i odmori se dok 
ti ja zgotovim doručak. 

Pošto doručkova, div reče ženi: 

— Donesi mi kokoš što nosi zlatna jaja. 

Žena izađe i donese lijepu pirgavu kokoš, a div je 
posadi na sto i reče: 9 Snesilx Istog časa kokoš snese jaje od 
čistog zlata. Jaje pade na sto i odvalja se prema ivici, a div 
ga uhvati i metnu u džep. Onda još jednom reče: $Snesi!e 
I još jednom kokoš snese zlatno jaje na kuhinjski sto. Ali 
ovaj put div ga ne metnu u džep, jer ga najednom obrva 
san; glava mu klonu i on zahrka. Kao da je grmjelo dva- 
deset oluja — tako je to bilo glasno, da se Džek živ pre- 
stravi, iako je bio u peći čija su vrata bila od izljevenog 
željeza, sa ručkama od jake mjedi. I 

Čim joj muž zaspa, žena ispusti Džeka iz peći jer je 
željela da čuje šta će kazati O ukradenoj kesi. Džek spazi 
na stolu kokoš, a kraj nje zlatno jaje i pomisli da bi vri- 
jedjelo imati takvu kokoš. Zato reče divovoj ženi: 

— Izađite časkom 'i donesite mi vođe s česme, jer sam. 
u peći grdno ožednio i ne mogu pričati suvog grla. 

Ona učini kako joj on kaza. U tren oka Džek zgrabi 
kokoš, metnu je pod pazuho pa bjež' put vrata. Ali se 
kokoš prepadđe i odmah poče kokodakati. 

Div džipi iza sna, zgrabi batinu i jurnu za Džekom. 
Divova žena koja bijaše u stražnjem dvorištu, pojuri da 

vidi šta se to desilo ali, kad stiže, ne bijaše više ni Džeka, 
ni kokoši, ni diva. sapipaav 

Džek se kao vjetar stušti cestom, a div za njim. Div 
je imao duži korak, ali bijaše bunovan, a i doručak, onako 
težak, još mu je ležao u stomaku. Džek je bio hitar i bješe 
uhvatio pride. Jurio. je niz bijelu cestu skrivajući se i 
obzirući se, noseći pod pazuhom pirgavu kokoš koja je 
udarala krilima i kokođakala da bi se i mrtvi probudili. 
Div ga je gađao, zamahujući svojom golemom kvrgavom 
batinom i psujući na sav glas. Bujica njegovih riječi kao 
da je sve više i više tjerala Džeka, pa ipak ga je div sve 
više sustizao. Bio je samo nekoliko metara iza njega. Div 
strahovito zamahnu batinom i zamalo ga ne pogodi pravo 
u glavu, ali Džek odskoči i pojuri dalje. Onda se desi ne- 
što što ga spase. Jedan ogroman oblak, veći od svih osta- 
lih, poče da se valja niz cestu i zavi sve u gustu bijelu 
maglu. Krajnjim naporom Džek pojuri i zakopa se u ma- 
glu. Mogao je vidjeti svega na nekoliko metara ispred 
sebe. Onda se sjuni u jarak pokraj.ceste i pritaji se. Ležao 
je tu i čekao sve dok div ne prođe, grmeći, razmahujući 
batinom i strašno psujući. Poslije nekoliko trenutaka div 
se teška koraka vrati i Džek ču kako promrsi nešto o po- 
vratku kući, jer ne imađaše sreće toga dana. Čim div za- 
mače, Džek se izvuče iz jarka i nastavi put. Za nekoliko 
časaka stiže do pasulja i poče da se spušta stišćući pod 
pazuhom kokoš. Spuštao se i spuštao dok ne izađe iz obla- 
ka i ugleda majku kako se nešto mota po dvorištu. 

— Ehe! — reče Džek skočivši na zemlju i čvrsto 
držeći pirgavu kokoš. — Šta veliš na ovo? 

— Budiboksnama! — reče majka. — Šta li će sad biti? 

I pođe za dječakom u kolibu. On pažljivo zatvori 
vrata pošto ona uđe, da mu kokoš ne pobjegne. Onda po- 
stavi kokoš na pod i reče joj da snese jaje. Kokoš se šću- 
ćuri i začas snese prekrasno zlatno jaje. Udovica bijaše 
očarana umješnošću svog sina. I čim dobro zatvori kokoš 

u kokošarnik, metnu maramu na glavu i krenu u varoš 
da nakupuje hrane koja im je bila potrebna. I poslije toga, 
kadgod bi im što trebalo, samo bi rekli pirgi da im snese 
jaje. Tako opet postadoše imućni i srećni. 


4. 


Naposljetku Džek stade da čezne za nečim uzbudlji- 
vim i odluči da ponovo posjeti diva. Naravno, znao je da 
je to opasno, zato što će sad i div i njegova žena nastojati 
da ga smaknu. Ali se Džek nije plašio, i jednog lijepog 
jutra zakorači na pasulj i poče da se penje. Penjao se, 
penjao i penjao, dok ne dođe do širokog bijelog druma. 
Sijalo je sunce i dječaku bijaše pri duši lako i vedro. Pa 
ipak, kad se približi visokoj kući, pođe opreznije. Na vra- 
tima stajaše divova žena. On pričeka dok se ona ne ukloni, 
a onda se privuče vratima i pogleda oprezno unutra. Ni- 
koga nije bilo. Žena je vjerojatno bila otišla u dvorište, 
ili možda gore. . 

Džek se ušulja u kuhinju i gledaše gdje bi se mogao 
sakriti. Žena će sigurno pogledati u peć, a usto peć je 
bila jako vrela i kao da je nešto krčkalo unutra. Vjero- 
vatno se nešto peklo. Džek otklopi kazan i pogleda u nj. 
Mjesta je bilo koliko si htio. On oprezno uđe unutra ; 
navuče poklopac. H 

I tek što to učini, a eto ti divove žene, a za koji časak 
oču se i tupmtupmtup-tup, tup! I sam div uđe, potresa- 
jući čitavu kuću, i tražeći doručak. Najednom zastade i 
veoma podozrivo onjuši zrak. 

Fi, fi, fo, fu! 

Zatim reče prijeteći: 

Jedan Englez je tu. 

Bio mrtav ili živ, 

Samljeće mu kosti div. 

Ovoga puta žena ne reče: 
+ Glupost!e — nego: — Možda imaš i pravo, čo'ječe, 
čini mi se da i ja nešto osjećam. 

' Govoreći to priđe pećnici i otvori je. U njoj su se 
pekle, divu za doručak, tri cijele ovce. Naravno, Džeka ne 
bijaše tu. Ona povadi ovce i metnu ih na sto i div stade 

| da jede. Onda se žena poče obzirati po sobi, zavirujući 
: pod stolice, u ormare, pa čak i u sanduk u kome je div 
držao svoje kese s novcem. : 
— Osjećam miris dječaka, — reče div. 
— Imaš pravo, — odvrati žena. — To je ono prokleto 
derište što nam je ukralo kokoš. Najradije bih ga zadavila 
svojim vlastitim rukama! 


h! 
% SZN. I opet poče da ga traži, ali joj ni na kraj pameti ne 
bi da zaviri u kazan. 
— Ni traga ni glasa od njega! — reče naposljetku. 


— Ama ja bih se zakleo da sam osjetio dječakov 
miris, — reče div. 

Kad dokrajči doručak, poče da ga hvata san, te se on 
zavali u. stolicu za ljuljanje i zatraži svoju čudotvornu 
harfu. Žena mu donese malu zlatnu harfu i metnu je na 
sto. ! 

— Pjevaj, harfo! —— reče div i harfa najednom sama 
od sebe poče da svira i da pjeva. Čudne su i lijepe bile 
pjesme koje je pjevala. Ne prođe dugo, a div zaspa i 
grmljavina njegovog hrkanja doprije do Džeka u kazanu. 
Džek izviri i vidje da divova žena bijaše izašla iz sobe. 
Polako se izvuče iz kazana i dograbi čudotvornu harfu. 


t Zomn) IG) Paja, PR I samo što to učini, a harfa jeknu i zapjeva glasno i jasno: 
7 (MA ( U MI if H MW S NN yUpomoć, gospodaru! Upomoć, gospodaru! Stežući harfu, 
OM) U IMA AAKI Mt Džek izletje na vrata, a div đipi, dograbi batinu, pa za 


njim. 
Širokim bijelim drumom trčaše Džek, a div, u žurbi 
da što prije izleti iz kuće, spotače se, srećom, o prag i 

pade. Psujući i proklinjući diže se, protrlja uboje, dohvati 


batinu što mu bješe ispala iz ruke i posrćući pođe za 
Džekom. 

Ovoga puta nikakav oblak ne doplovi da skrije dje- 
čaka, pa iako je vrdao i skretao da umakne goniocu, div 
ga je uporno stizao. A za sve vrijeme s harfe je odzva- 
njao mučenički krik: y3Gospodaru, gospodaru, upomoć! 

Džek u posljednji čas dođe do pasulja. Kao munja se 
spuštao, gotovo se i ne zaustavljajući da stavi noge na 
basamake od lišća. Umalo se ne sjuri dolje. Kad bijaše 
na pola puta, pasulj se zaljulja kao da ga zahvati najveća 
oluja. Džek na čas pogleda gore i vidje kako je div skočio 
na pasulj i kako silazi za njim. Pasulj se tresao i povijao 
pod divovom težinom i svakoga trenutka div bijaše sve 
bliže Džeku. 

Kad se približi zemlji, Džek povika: 

— Majko, majko, gdje si? Sjekiru! Dajdđer mi sjekiru! 

I u času kad se Džek dohvati zemlje, majka dotrča 
iz kolibe, noseći sjekiru. Najednom, nad čitavom baštom 
spusti se sjenka. To je silazio ogromni div. Džek zamahnu 
sjekirom i svom snagom udari po vijugavoj stabljici pa- 
sulja. Snažna se biljka sva zatrese i zaljulja. Još jedan 
udarac i stabljika bijaše presječena. Div izgubi oslonac 
i strahovito kriknuvši stropošta se na zemlju. Prebi vrat, 
i osta namjestu mrtav, a ondje gdje pade, stvori se 
ogromna rupčaga, i Džeku je poslije trebalo tri dana da 
je zaspe. 

Eto, to bijaše kraj čarobnog pasulja, ali to bijaše i 
divov kraj. Što se tiče njegove žene i visoke kuće, za 
njih se više nikad ne ču, iako bih ja rekao da su još 
tamo, na kraju širokog druma iznad oblaka. Kad god je 
duvao jak i silan vjetar, Džek je govorio majci da to 
sigurno divova žena jadikuje za mužem. Ali sve mi se 
čini da nije imao pravo, jer je dobro poznato da njihove 
žene odmah nađu novog muža čim se šta desi starom. 

Džek i majka življahu i dalje srećno u svojoj maloj 
kolibi. Kad god bi im zatrebalo novaca rekli bi pirgavoj 
kokici da snese jaje; a kad god bi im bilo dosadno, rekli 
bi čudotvornoj harfi da zapjeva. Neobične i čudesne 
bijahu pjesme koje je harfa pjevala, tako da nikad nisu 
bili sami jer su ljudi odasvud dolazili da je slušaju. 

MAGARAC, STO I ŠTAP 


Bio jednom neki dječak po imenu Robin i živio s 
ocem u jednoj kolibi. Otac, prijek čovjek, nije bio baš 
prijazan prema sinu. Iako Robin bijaše dobar i prosto- 
dušan dječak, on nije bio kakve pameti da bi se otac 
mogao ponositi njime. Radio je što god je bolje mogao 
i po kući i u bašti, ali čim nešto nije valjalo, otac ga je 
grdio, a to Robinu padaše teško. 

Ali pošto on bijaše dobar i prostodušan dječak, su- 
sjedi su ga voljeli. Kad bi ih na putu susreo, pozdravljao 
ih je prijateljski se smiješeći i uvijek je nalazio vremena 
da im u nečem pomogne. - 

U susjednoj kolibici u tom istom selu živjela je jedna 
stara udovica sa kćerkom Margaretom. Margareta i Robin 
se uskoro zavolješe i Robin zamoli oca da mu dopusti 
da se oženi Margaretom i da je dovede kući. 

— Da se oženiš? — na to će otac. — Oženiš? A kako 
ćeš, pitam ja tebe, izdržavati ženu kad ni samoga sebe 
ne možeš? Valjda ne misliš da ću se ja za oboje brinuti? 
Prije nego što počneš da misliš o ženidbi, bolje promisli 
kako ćeš zarađivati svoj hljeb. A sad se gubi, i oru? 
kupus, jer je skoro sav zarastao u korov. 

Robin razmišljaše o onom što mu je otac rekao i na 
proljeće, jednog lijepog dana, odluči da krene u svijet i 
da potraži sreću, ili, ako ne sreću, a ono tek toliko da 
sa Margaretom uzmogne živjeti. Ne reče ocu kuda će, 

jer se bojao da otac ne pokuša da ga zaustavi, a Usto, 
istinu govoreći, ni sam nije znao kuda će. Bilo je proljetno 
jutro, a on mlad i snažan, i šta ga se drugo ticalo. Ali je 
rekao Margareti; iza udovičine kolibe njih dvoje se opro- 
stiše i Robin obeća da će se vratiti za godinu dana, a, 
možda, i prije. 

Kad podobro odmače od sela, on poče da se raspituje 
za kakav posao. Govorio je ljudima da traži sreću, a oni 
su se na to samo smijali i govorili mu da je tu neće naći. 
Već je sam počeo da pomišlja kako nikad neće naći ni 
posla, ni sreće, kad cesta kojom je išao skrenu u jednu 
mračnu šumu; tu, na okuci, Robin umalo ne obori neku 
staricu koja je skupljala suvarke. Suvarci joj poispadaše 
iz naramka i rasuše se po putu. 

— O, oprostite mi, — reče Robin, — nisam htio. Evo, 
vi se odmarajte ukraj puta, a ja ću pokupiti granje i 
odnijeti vam ga do kuće. 

— Nespretnjaković si ti, — reče starica. — ali ne 
misliš zla. 

Robin se na to i ne osvrte; bio je već naučio da ga 
nazivaju nespretnjakovićem. Brzo složi granje u naramak 
i pođe za staricom do njene kolibe. 

— Šta inače radiš, mladiću? — upita ga starica. 

— Ništa, — odgovori Robin. 

— Eh, eh, — reče na to žena, — ma kako bio ne- 
spretan, nešto mora da radiš. 

Robin joj reče da traži posla. 

— Šta znaš da radiš? — upita ga ona. 

— Što god hoćete, — odgovori Robin. 

— Dobro! Ako hoćeš da stupiš kod mene u službu, 
— reče starica, — imaćeš stan i hranu a na kraju godine 
dobro ću ti platiti. Malo si tupav, ali si snažan i reklo 
bi se da ćeš biti valjan. 

— O, sigurno, — reče Robin, — i velika vam hvala, 
bako! 

Tako se on primi da bude sluga u starice i radio je 
što je mogao bolje godinu i jedan dan. Išao je u drva, 
ložio vatru, okopavao baštu, hranio kokoši, prao suđe; 
ukratko, radio sve, samo nije tražio sreću. 


— Lijepo si radio, —- reče mu najzad starica, — a ja 


sam obećala da ću ti platiti. Evo, uzmi ovog mog ma- 
garca, pa hajde! I 


— Velika vam hvala, bako! — reče Robin učtivo, a 


u sebi se pitaše šta li će da radi s magarcem. 

Nije ga mogao zaklati, nije ga mogao čak ni hraniti, 
jedino, možda, da ga proda. Ali eto, tu je stajalo, kao 
plata za njegovu jednogodišnju službu, to sivkastosmeđe 
tvrdoglavo živinče dugačkih ušiju i lica koje kao da se 
trudilo da izgleda pametno. 

— Dobar je to magarac, — nadoveza starica. — Evo, 
uzmi ga za uši i dobro povuci. 

Robin učini kako mu ona kaza. Uhvati magarca za 
uši i dobro ih povuče. Istog časa magarac prestade da se 
trudi da izgleda pametan i zareva: +1-a, i-a!e I kiša zlat- 
nika i srebrnjaka poteče mu iz usta. i 

— Eto, vidiš, — reče starica, — to nije rđava plata 
za službu od godine dana. A sad idi kući i pazi da magarca 
usput gdje ne izgubiš. Zbogom i srećan ti put! 

I bez ijedne riječi više, ne sačekavši ni da joj se 
zahvali, starica zamače u kolibu, ostavivši Robina s ma- 
garcem na cesti. Robin ga još jednom povuče za uši, tek 
da se uvjeri da ne sanja, i još jednom kiša zlata i srebra 
pade mu pred noge. 

— Hija! — povika Robin, pa i ne pokupivši zlatnike, 
krenu cestom kući. 

Ali mnogo prije no što se ukaza njegovo selo, spusti 
se noć, i Robin odluči da prenoći usput u nekoj krčmi. 
Zaustavi se kraj prve naoko pristojne krčme na koju 
naiđe, uvede magarca u dvorište i priveza ga za jedan 
stub. ; 

— Želio bih da prenoćim i da dobro večeram, — reče 
krčmaru čim ovaj pred njega izađe. 

— Ulazi, — nato će krčmar. 

Uđoše. Tad krčmar opazi da je Robin nekakav siro- 
mašak, prilično slabo odjeven. 


— Možeš dobiti večeru i prenoćište, — reče on, —- 
ali mi prvo plati. 
— U redu, — nato će Robin, — pričekajte samo 


časak, odmah ću donijeti novac. 

Robin izađe u dvorište, povuče magarca za uši i začas 
se vrati noseći pregršt srebra. 

Krčmar uze novac, dade Robinu dobru večeru i uveđe 
ga u lijepu sobu s politiranim ormarom i krevetom sa pe- 
rinom. = ) 

Kad Robin leže da spava, krčmar se iskrade u dvo- 
rište. Kroz rupicu na vratima bio je vidio kako je Robin 
došao do novaca i odluči da ukrade magarca. Zato povede 
Robinovog magarca i zaključa ga u šupu, a na njegovo 
mjesto priveza jednog svog magarca. 

Ujutro zapita Robina kako je spavao, dade mu do- 
ručak i pokaza mu put do kuće. 

— Ako se ne budeš skanjivao, — reče, — stići ćeš 
prije ručka. 

Robin mu zahvali, uhvati magarca za uže oko vrata, 
coknu mu jezikom da pođe, i zaputi se kući. 

Kad stiže, otac mu se obradova, jer iako nikad ne 
bijaše prijazan prema mladiću, ipak mu je bilo teško 
bez njega; a onda, bio je i sit svih onih kućnih poslova 
koje je morao sam da obavlja. 

— Dobro došao, — reče. — Gdje si bio? 

— Oče, — odgovori mu Robin, — služio sam čitavu 
godinu i zaslužio lijep imetak. Sad sam došao da te za- 
molim da blagosloviš moj brak sa Margaretom. 

— Nije žurbe, nije žurbe. Šta je s parama? Hajde, 
pokaži mi platu. 

— Evo, ovaj magarac mi je plata, — reče Robin. 

— Šta? Samo su ti to dali za čitavu godinu službe? 
Pa ne misliš, valjda da se s tim možeš ženiti, mladiću, 
zar ne? 

— Nije žurbe, — reče Robin. — Nije to običan ma- 
garac, oče. Evo, samo ga povuci za uši. Eto, tako, dobro 
povuci! 

I otac učini kako mu Robin kaza, ali umjesto da 
prospe hrpu zlatnika, magarac ga udari nogom u gnjat. 

— Kakav je ovo bezobrazluk? — upita otac. 

— Oprosti, oče, — reče Robin. — Molim te, oprosti. 
To nije onaj isti magarac. 

— Možda i nije. Ak si ti, sine, onaj isti magarac 
kakav si vazda i bio. Najbolje da opet pođeš da okušaš 
sreću. Ali kad se vratiš, ne pravi neslane šale sa svojim 
rođenim ocem. 

Jadni Robin, koji, naravno, ništa nije znao o tom 
da je lupež krčmar ukrao njegovog čudotvornog magarca, 
nije znao što da odgovori, i ode da sve ispripovijeda Mar- 
gareti. Ona mu za drugi put poželje više sreće. Sutradan 


Robin uze magarca za ular i krenu da još jednom okuša 


sreću. 


da u radionicu unese neku tešku klađu. Robin prihvati 
za jedan kraj i pomože mu. 

— Tražim posla, — reče. — Nisam baš kakve pameti, 
ali umijem baratati testerom i čekićem, mogu nositi, rediti 
šupu i snaći se u svakom poslu. 

Dogodilo se da je drvodjelja tražio baš takvog mla- 
dića kao što je bio Robin. Zato reče da će mu dati stan 
i hranu za godinu dana i, ako za to vrijeme bude valjano 
radio, platiće mu. I 

I tako ponovo stade Robin da tegli, jutrom, danju i 
večerom, a kad se navrši godina i jedan dan, drvodjelja 

Još za jutra nabasa na nekog drvodjelju koji se mučio 


izjavi da je veoma zadovoljan i da će mu dati platu. 
Unese jedan drven sto i metnu ga pred njega. 

— Evo, — reče drvodjelja, — mislim da će ti se 
svidjeti, jer ovo nije običan sto. 

Robin ga pogleda. Bijaše to priličan sto, ali Robin 
nikako nije mogao da shvati šta će da radi s njim. 

— Reci mu samo da se postavi, — reče drvodjelja. 

— Stoliću, postavi se! — naredi Robin i najednom 
u vazduhu kao da nasta nekakva uzbuna i zveket, i na 
stolu se obrete ručak kakvog Robin još nikad nije vidio. 
Bijaše tu pečena ćurka, pa krompiri, zeleni grašak, puding 
i kajmak i svakojaki začini i slatkiši, i sve to u lijepim 
srebrnim posudama, čistim i sjajnim. 

— Baš je vrijeme ručku, — reče drvodjelja. — Kako 
bi bilo da nas dvojica zasjedemo i da se nauživamo svih 
ovih poslastica što nam ih je sto pribavio? 

I sjedoše jedan naspram drugog i nikad u životu 
nije Robin ljepše ručao. Nato će drvodjelja: 

— Sad mu reci da se raspremi. 

— Stoliću, raspremi se! — reče Robin. 

U tren oka u vazduhu nasta uzbuna i zveket, posuđe 
i ostaci jela iščezoše, a sto ostade prazan i čist kao što 
je i bio. 

Robin zahvali drvodjelji, pozdravi se s njim, natovari 
sto na magarca i zaputi se ponovo kući. 

Noć se spusti mnogo prije no što on stiže na domak 
svog sela, te on, došavši do one iste krčme u kojoj je 
lani prenoćio, odluči da.opet tu svrati. — 

Zapita krčmara može li mu dati prenoćište. 

— Mogu, — reče krčmar, — ali ti za večeru nemam 
bogzna šta; u kući se zadesilo samo malo bajata hljeba, 
komadić sira i krčag piva! 

— Ništa zato, — reče Robin. — Pogledajte samo! 

— Stoliću, — reče on, — postavi se! 


N 


U )| ; 
NUN ' 


U vazduhu opet nasta nekakva uzbuna i zveket i sto 
se prepuni jelima. Krčmar i Robin sjedoše jedan naspram 
drugog i kad se do mile volje najedoše, Robin se oslobodi 
posuđa baš kao i ono prije. Krčmar mu se zahvali na 
objedu, ali sto i ne pomenu, jer je već bio odlučio da ga 
ukrade isto kao što je ukrao i magarca. 

Kad Robin čvrsto zaspa, krčmar iznese čudotvorni 
sto u drugu sobu, a na njegovo mjesto stavi drugi, vrlo 
sličan njemu. Onda od čudotvornog stola poruči objed i 
tanjire s jelom odnese u gostinjsku sobu, te ih stavi na 
onaj drugi obični sto. 

Kad Robin siđe na doručak, krčmar mu, reče da se 
on već pobrinuo za jelo i piće. I tako oni sjedoše. Robin 
reče da mora krenuti, jer je jedva čekao da dođe kući i 
pokaže ocu sto. I upravo zausti da kaže stolu da se ra- 
spremi, kad ga krčmar zaustavi. 

— Ako nemaš ništa protiv. — reče on Robinu, — 
ja bih ovo posuđe iznio u kuhinju, jer me duša boli kad 
gledam kako nestaju ovako divni tanjiri i vrčevi. A ovo 
preostalog jela dobro će doći mojoj staroj kad siđe. Onda 
ti za konak ništa neću naplatiti. 

Robin pristadđe, jer mu ni na kraj pameti nije bilo 
da mu je krčmar ukrao sto. On mu pomože da iznese 
ostatke jela u kuhinju. Kad je sto bio raspremljen, Robin 
ga uze i opet priveza magarcu na leđa. Zahvali se krčmaru 
na gostoprimstvu i krenu kući. Išao je pjevajući jer je 
bio naspavan, a i radovao se što će opet vidjeti Margaretu, 
pa čak i oca koga nije vidio čitavu godinu, a izgledalo je 
i da će dan biti lijep. 

Kad stiže u kolibu, otac se baš premišljaše da sprema 
ručak. 


— Dobro došao! — reče. — U pravi. čas si stigao da 
'mi pomogneš da očistim zelen i skuham slaninu. 

— Čekaj, — reče Robin. — Imam ja nešto bolje na 
magarcu. 

I u tren oka unese sto i stavi ga nasred sobe. 

— Moja godišnja plata, — reče ponosno. — Kad 
budeš vidio šta je ovaj sto kadar, nadam se, oče, da se 
nećeš protiviti mojoj ženidbi s Margaretom jer, kao što 
ćeš vidjeti, moći ću da je izdržavam dokle god budemo 
živi. ' 

— Šta trabunjaš! — nato će otac. — Je li taj prosti 
drveni sto sve što su ti dali za godinu dana službe? Sve 
se bojim, sine, da od tebe nikada ništa neće biti, a što se 
tiče ženidbe, najbolje bi ti bilo da se riješiš da do kraja 
života ostaneš neženja. 

— Čekni malo, oče, — reče Robin. — Reci stolu da 
se postavi. Hajde, samo reci! 


— Pa hajde de, taj me ne može valjda ujesti ili lupiti. 


u nogu. Stoliću, hej, postavi se, čuješ li! 


Ali, naravno, ništa ne bi. Jadni Robin je govorio i 


govorio stolu da se postavi, ali sve uzalud, jer, naravno, 
bijaše to sasvim običan sto, kao i svaki drugi. 

E, ovog puta Robinov se otac tako razljuti da ga 
najuri čak i bez ručka, rekavši mu da nađe posao koji se 
čestito plaća. I ode mladić do svoje djevojke. Ona mu reče 
da ne očajava, već da još jednom pokuša, a ovaj put će, 
sigurno, biti srećnije ruke. Pozdraviše se, i tako Robin 
i po treći put ostavi svoje selo i krenu u svijet. 

Ne odmače daleko, kad ugleda nekog čovjeka kuko 
pokušava da napravi most preko rijeke. Čovjek je obarao 
jedno stablo što je raslo uz obalu. Robin se ponudi da 
mu pomogne. 

— Umiješ li obarati sjekirom? — upita čovjek. 

— Umijem nešto bolje, — odvrati Robin i istog časa 
stade se verati uz drvo, dok ne dođe do na sam vrh. Kad 
se lijepo namjesti između najviših grana, doviknu čovjeku 
da još koji put udari po stablu sjekirom. I kako Robin 
bijaše na vrhu, uslijed njegove težine stablo poče da pada 
polagano i za koji čas ležaše pravo preko rijeke. Zdrav 

i čitav Robin se nađe na drugoj strani vode. Čovjek mu 
zahvali na pomoći i reče da će ga nagraditi. Rekavši to, 
odsiječe s drveta kratak, podebeo prut i podsiječe mu 
grančice. 

— Evo, — reče — mislim da će ti biti od koristi. 

Robin se zahvali i uze štap. Kakva li mu je ovo na- 
građa, pomisli, jer ako mu treba štap, mogao ga je i sam 
uz put sa živice odsjeći. 

— To nije običan štap, mladiću, — reče Šasjek = 
Samo mu reci da počne udarati. 

Robin ispruži štap preda se i reče: 

— Udari, štapu, udari! 

Istog časa štap mu iskoči iz ruke i poče snažno da 
šiba po vazduhu, tako snažno da se čovjek morao skla- 
njati. 

— Evo, — reče on, — sad ako ko htjede da ti što 
nažao učini, imaš prikladno oružje. Uzmi ga, mladiću, i 
hvala ti na pomoći. 

I Robin krenu sa štapom u ruci. I dok je tako išao, 
pade mu nešto na pamet. 

— Šta li je bilo s magarcem? — reče u sebi. — I 
šta li je bilo sa stolom? Mora da su ukradeni, a obični 
stavljeni na njihovo' mjesto. A jedino je gostioničar iz 
krčme mogao vidjeti kako se služim njima. I jest, izgledao 
je kao kakav lopov, sad kad nešto mislim, i glavu bih dao 
da mi je on sakrio i magarca i sto. . 

I što je više o tome razmišljao, sve je uvjereniji bio 
da ga je krčmar pokrao. 

— Pokazaću ja već njemu, — reče Robin i stežući 
u ruci štap, iđaše glavnim drumom dok ne dođe do krčme. 

Udari štapom po vratima pa i ne čekajući odgovora, 
otvori ih i uđe. 

Krčmar iziđe iz kuhinje da vidi ko to toliko lupa. 

— Baš vas tražim, — reče mu Robin. — Sjećate li 
me se? 

— Ne bih baš rekao, — odvrati krčmar pogledajući 
Robina ispod oka, — ali mora da si neka veoma važna 
ličnost dok tako ulaziš i ne pitajući. 

— Naskoro ćete saznati jesam li važan ili nisam, 
— reče Robin. — A sad, šta je s mojim magarcem i sa 
stolom koji ste mi ukrali kad sam prenoćio u vašoj 
smrdljivoj, razbojničkoj, parcovskoj krčmi? Na srijedu s 
njima, inače ćete okušati moj štap! 

— Ništa ja ne znam ni o tvom magarcu ni o tvom 
stolu! — prodera se krčmar. — Umjesto što napadaš 
pošten svijet, bolje bi ti bilo da... 

Ali Robin ne sačeka da dovrši. 

— A, ne znaš gdje su, je li? Onda evo ti, na ti, 


pokvareni stari drumski razbojniče! Udari, štapu, udari! 


Pošteno ga izudaraj, čuješ li? 

I baš kao da je imao uši, štap poskoči i poče da mlati 
krčmara kako ga niko u životu nije mlatio. Udarao ga je 
po leđima i ramenima, slabinama, nogama i tjemenu, dok 
krčmar zapomažući ne 'istrča iz sobe. Ali štap pođe za 
njim, uz stepenice, pa niz stepenice, dok krčmar ne leže 
na pod zaklanjajući lice rukama i moleći Robina da rekne 
štapu da stane. 

— Vratiću ti magarca, — zapomagao je. — Vratiću 
ti i sto, samo uzmi taj prokleti štap, živoga me isprebija! 
Magarac je u šupi udno dvorišta, a i sto je gore, u sobi 
moje žene. Ustavi tu đavolju rabotu pa ću ti ih donijeti. 

Robin tad reče štapu da stane i čvrsto ga zgrabi za 
jedan kraj. Štap prestadđe da mlati krčmara i mirno sta- 
jaše u Robinovoj ruci. 

Krčmar ustađe, protrlja uboje i jednako stenjući i 
ječeći, ode gore i snese Robinov sto — čudotvorni sto; 
onda ode nekud iza krčme i dovede u dvorište čudotvornog 
magarca. Robin naredi magarcu da mu dA koji zZlatnik i 
" stolu da mu pribavi objed, da bi se uvjerio da su doista 
njegovi. Onda priveza sto magarcu na leđa, čvrsto uhvati 


40 


štap u desnu ruku u slučaju da nabasa na drumske raz- 
bojnike i bez ijedne riječi krenu. I 

Kad dođe kući, otac mu se ovaj put zaista vrlo obra- 
dova, jer sa sobom bješe donio novaca i dobrog jela. 
Robin oprosti ocu njegovu raniju surovost i, novcem što 
ga dobi od magarca, kupi mu veću kolibu usred sela i 
najmi slugu da mu obavlja kućne poslove. Što se tiče ' 
Margarete, bila je presrećna što joj se Robin vratio. Ne 
prođe dugo i njih se dvoje uzeše, i uz pomoć stola prire- 
diše svadbu kakvu selo još nikad nije vidjelo. I koliko 
ja znam, živjeli su srećno. do kraja života. 

DVIJE KRALJEVNE 


Bio jednom jedan kralj pa imao kćerku kojoj je bilo . 


ime Ana. Oči su joj bile crne, kosa duga i zlatna i svi 
su je rado gledali. Kad Ani bijaše četrnaest godina, umrije 
joj majka. Dvije godine docnije kralj se nanovo oženi: 
I druga žena mu je imala kćerku koja se zvala Kejt. 
Kejtine oči nisu bile lijepe, ali su bile vesele, kosa kratka 
i svijetlosmeđa. Kejt je bila mila, prijazna i dobra. Ne 
prođe dugo i djevojke se sprijateljiše. Voljele su se i 
uvijek su bile zajedno; šetale su po livadama, čitale iste 
knjige i radovale se svemu oko sebe. 

Ali nova kraljica bijaše zavidna žena. Vidjela je kako 
joj je pastorka Ana lijepa, dok njena rođena kći to nije 
bila. Kejt nije bila ružna, i kad je bila sama, moglo bi se 
čak reći i da je lijepa. Ali kad je bila s Anom, a ona je 
obično bila s njom, ljudi je nisu gledali kao što su gledali 
Anu. Tako kraljica zamrzi pastorku i poče da smišlja kako 
da naudi njenoj ljepoti. 

1 jednog dana kad je šetala po svojim odajama gri- 
zući nokte od jeda, sjeti se starice koja življaše u blizini 
dvorca. Stanovala je ta žena u majušnoj kolibi i držala 
kokoši čija je jaja starica slala u dvorsku kuhinju. 

— Otići ću i porazgovarati sa staricom, — reče kra- 
ljica u sebi. — Pametna je to žena i kažu da posjeduje 
čarobne moći. 

Kraljica nikada dotle nije bila u staričinoj kolibi, ali 
je znala put; ogrnuvši se ogrtačem, krenu i domalo zakuca 
na staričina vrata. 

— Starice, — reče čim uđe, — kažu da umiješ čarati, 
ali ja u to ne vjerujem. Moja pastorka je daleko ljepša 
nego što je to za njeno dobro, pa se uzoholila i uzobijestila. 
Dosad smo ti za jaja plaćali samo u srebru, ali ako mi 
umjedneš kazati kako bih — da bih je dozvala pameti — 
barem i za mrvicu naudila njenoj ljepoti, za svako jaje 
što mi pošalješ platiću ti zlatnik. 

_ — Ništa lakše, — reče starica. — Zar mi je to nešto? 
Ne vrijedi ni da se mučim oko toga. Pošaljite mi ujutro 
kraljevnu;, pa ćete vidjeti šta umijem. 

— Dobro, — reče kraljica. — To će joj ujutro biti 
prvo što će imati da uradi. 

— Samo jedno morate upamtiti. Prije nego što dođe 
kod mene, ni zalogaja ne smije okusiti, ni kapce progutati, 
jer inače ništa neću moći učiniti. 

— Ni kapce neće progutati, ni zalogaja neće okusiti, 
— reče kraljica. — Neću to zaboraviti. 

Rekavši to, ode. 

Kad ujutro Ana pođe na demičeki kraljica je presrete 
i reče joj: 

— Dobro jutro! Nešto si blijeda i ne bi bilo zgoreg 
da malo izađeš na zrak prije doručka, bolje bi jela. Za 
doručak ćeš dobiti jedno svježe jaje, a možda i dvoje, ako 
odeš i brzo ih doneseš. Trkni do staričine kolibe i zaišti 
koje jaje. 

I tako Ana otrča u pravcu kolibe, ali prošavši kroz 
dvorsku kuhinju, spazi na stolu koricu hljeba. Kako bijaše 
gladna, jer još ništa nije bila jela, dograbi koricu i, Žva- 
čući, pojuri prema dvorskoj kapiji. 

Za tili čas dođe do staričine kolibice iz čijeg se dime 
njaka dizao dim pravo u nebo. Pokuca na vrata i sta- 
rica joj otvori. 

— Poranila si, mila moja, — reče starica. — Šta 


želiš? 

— Došla sam da te zamolim da mi daš koje svježe 
jaje. . 

— Hajde, uđi i otklopi onaj lonac pa vidi ima li šta 
unutra. 


U kolibi je bilo mračno te Ana i ne primijeti lukav 


osmijeh na staričinom škoravom i naboranom licu. Priđe. 


peći na kojoj stajaše okrugao, crn lonac. s poklopcem. 
Podiže poklopac i zaviri unutra. 

Ali se ništa ne dogodi. 

Sa staričinog lica nestade lukavog osmijeha, ali ona 
ničim ne pokaza da je u neprilici. 

—_ Hajde kući, mila moja, — reče — i reci maćehi da 
ubuduće zaključava smočnicu. 

Ani se poruka učini čudnovata, ali posluša staricu i 
odmah se vrati u dvorac. 

Sutradan kraljica odluči da pokuša još jednom. 

— Kćeri, — reče — nešto si blijeda i jutarnji vazduh 
bi ti dobro činio. Otiđi do staričine kolibe i zamoli da ti 
da koje svježe jaje. 

I Ana opet krenu. Ovog puta na stolu ne bijaše ni 
jedne korice; ali idući njivom, spazi ona poslenike kako 
beru grašak. Ana im se ljubazno javi i oni joj dađoše šaku 
graška. Ona se obradova i pojede ga, jer još ništa nije 
bila okusila, a jutarnji zrak bijaše svjež. Za tili čas dođe 
do staričine kolibe i ponovo je zamoli da joj da koje jaje. 

— Uđi samo, mila moja, — reče starica — i zaviri u 
lonac da vidiš šta ima. 

Ana učini kako joj starica kaza. Otklopi okrugli crni 
lonac, ali ni ovog puta ništa joj se ne dogodi. 

— Hajde kući, mila moja, — reče — i reci maćehi da 
lonac neće uzavreti dok nema vatre. 


Ana se vrati u dvorać i kaza maćehi šta je starica 
rekla, 

Po tome kraljica namah shvati da je Ana morala 
nešto usput pojesti, iako je otišla prije doručka. Zato 
odluči da drugi put i ona pođe s njom te da pripazi da 
Ana ništa ne pojede. 

I tako ujutro kraljica i kraljevna krenuše zajedno. 
Ana ne bijaše ništa okusila otkako je ustala. Kad dođoše 
u kolibu i zamoliše koje svježe jaje, starica opet naredi 
Ani da zaviri u lonac. Ona to i učini i ovog puta iz lonca 
iskoči ovčija glava i nasadi se Ani na ramena. 

— Eto, — reče starica radosno, — sad više neće moći 
biti gorda na svoje lijepo lice. 

— Ne, — reče kraljica — i sad je više neće gledati 
k'o što su je dosad gledali, je 1! de? Možda će odsad malo 
ljubaznije gledati moju Kejt. Moram ti priznati održala 
si riječ, starice. Evo ti zlatnici što sam ti ih obećala. 

Ona pruži starici kesu novaca i sa pastorkom. krenu 
kući. 

Kad dođoše, svi. se zaprepastiše vidjevši šta se desilo 
Ani. Ni traga od njenih lijepih zlatnih vitica, crnih očiju, 
rumenih obraza; namjesto toga imađaše smiješno ovčje 
lice uokvireno runom. 

Kad Kejt ugleda polusestru, briznu u plač. 

— O, draga moja ljepojko, šta se to dogodilo? 

Ali to, naravno, niko nije znao izuzev kraljice, a ona 
je ćutala. Jadna Ana samo je umjela da bleji kao ovca. 

— Moramo potražiti tome lijeka, — reče Kejt u sebi. 
— Ne može to tako. Mora da negdje postoji neko ko može 
mojoj sestri povratiti njeno lice i njenu divnu kosu. 

I kad se svi raziđoše, ona umota Aninu glavu u debeli 
bijeli šal, navuče na se kaput i kapu i krenu s Anom u 
široki svijet. 

I najzad, kad sestre gotovo padoše s nogu od umora 
i kad poče da se spušta noć, dođoše do nekakvog dvorca. 
Pokucaše na kapiju i ubrzo ih uvedoše unutra. Za tili čas 

eto ti jedne dvorske dame da vidi šta žele. Kejt joj reče 
da su zalutale i da traže sklonište za ovu noć. 

— Ne znam hoćete li moći ovdje ostati, — reče dvor- 
ska dama. — Svi su u brizi, jer jedan od kraljevića već 
dugo leži bolestan i niko ne može da ga izliječi. 

— I moja je sestra bolesna, — reče Kejt. — Molim 
vas pustite nas unutra. Nikome ništa nažao nećemo učiniti. 

Dvorskoj dami se sažali na njih te ode da porazgovara 
sa kraljevićevim roditeljima koji su vladali u ovom dijelu 
zemlje. di 

Domalo, ona se vrati. a 

— Govorila sam sa kraljem i kraljicom; možete ostati 
u dvoru ali samo pod jednim uslovom. ' 

— — Ma pod kojim, — reče Kejt živo. — Učiniću što 
god hoćete, samo da s jadnom sestrom ostanem ovdje. 

1 dvorska dama joj reče da će ona, Kejt, noćas morati 
badjeti i dvoriti bolesnog kraljevića koga niko ne može da 
izliječi. : 

— Ako pristajete na to, — dodade, — možete preno- 
ćiti a za trud ćete dobiti kesu srebrnjaka. Ali ima nešto 


što vam moram saopštiti. Mnogo je njih dosad ostajalo: 


preko noći da dvori kraljevića, ali svih je nestalo. Stav- 
ljate ranogo na kocku. Pristajete li? 

— 0, pristajemo, — odgovori Kejt bez imalo premi- 
šljanja. — Sigurna sam da se ništa neće desiti. 

Tako se pogodiše. Kejt povede sestru gore u sobu u 
kojoj ležaše kraljević. Donesoše im jela i pića i dvorska ih 
. dama ostavi. 

Sve je bilo mirno dok zvono na dvorskom tornju ne 
otkuca ponoć. Onda kraljević ustade, obuče se i lagano 
siđe dolje. Kejt stavi sestru da spava u jednom kutu po- 
kraj vatre a sama pođe za kraljevićem. On izvede konja 
iz staje i dozva psa. Onda se vinu na konja, a Kejt sjede 
iza njega. Izađoše iz dvorišta za psom koji ih je predvodio. 

Jahali su i jahali kroz mjesečinom obasjan kraj dok ne 
zađoše u gustu šumu. I dok su se provlačili kroz drveće 
i šiprag, Kejt ispruži ruku, nabra 'zrelih oraha i napuni 
njima džepove. Za tili čas ostaviše šumu i primakoše se 
jednom strmom zelenom proplanku. Tu pas stade, onjuši 
tle, a kraljević ustavi konja. 

— Otvori se, otvori, zeleni proplanče, — uzviknu on, 
— i propusti mladog kraljevića, njegovog konja i psa! 
I Vrata na proplanku se otvoriše i kraljević uđe. Iz 
velike osvijetljene dvorane dopirahu zvuci muzike i ve- 
selja. Bila je to vilinska dvorana u kojoj se održavao sja-. 
jan bal. Kraljević sjaha s konja. I Kejt skoči i sakri se za 
vrata da vidi šta će dalje biti. Niko je ne primijeti. 

Kraljević je plesao veselo i srećno čas s jednom čas 
s drugom vilom, prolazio dostojanstveno dugačkom dvo- 


ranom ili se pomamno okretao oko velikih stubova dok je. 


muzika svirala najslađe i najveselije melodije. 

Tako su prolazili sati. Onda najednom zakukurijeka 
pijetao i kraljević ostavi bal i dozva konja. Skoči u sedlo, 
a Kejt sjede iza njega; onda ih pas izvede iz dvorane do 
pod brdo i oni ponovo odjahaše put dvorca. 

Kad dvorske sluge uđoše ujutro da razmaknu zavjese, 
da nalože vatru i unesu doručak, zatekoše Kejt kako sjedi 
pored ognjišta i tuca orahe, a kraljević mirno spava u 
postelji. 

— Kako je proveo noć? — zapitaše. 

— Vrlo dobro, — odvrati Kejt. Dadoše joj punu kesu 
srebrnjaka i upitaše hoće li ostati još jednu noć. 

— Hoću, — reče, — samo mi morate dati kesu zlata. 

Nagodiše se, te tako i tu noć Kejt i njena sestra 
ostaše s kraljevićem. 

I kad veliki sat odbi ponoć, kraljević ponovo ustađde, 
siđe i izvede konja i psa, uzjaha na konja, a Kejt sjede iza 
njega. 

Još jednom odjezdiše preko livada i polja i još jednom 
Kejt nabra u gustoj šumi oraha i natrpa ih u svoje 
džepove. 

Opet dođoše do zelenog proplanka i kraljević uzviknu: 

— Otvori se, otvori, zeleni proplanče i propusti mla- 
dog kraljevića, njegovog konja i psa! 

Još jednom se brdo otvori i kraljević uđe. Bilo je 
isto kao i prije, samo muzika bijaše još ljepša i veselija, 
svjetla blještavija, a igrači življi i okretniji. Kejt se sakri 
iza vrata i posmatraše. Kako lijepe bijahu vile u dugačkim 
haljinama od tananog, srebrnog i zlatnog voala, ružičaste 
svile, bijelog satena i izvezenog tila! I kako lijepi i gizdavi 
bijahu njihovi visoki kavaljeri što su plesali s njima! I još 
jednom se kraljević zamori od lude igre, iako naoko bijaše 
veseo i raspoložen. 

Kejt pogleda preda se i pokraj nogu spazi jedno 


- vilinsko dijete kako se igra čarobnim štapićem. I slučajno 


ču kako dvije vile razgovaraju u blizini. Jedna od njih 
reče: 

— Od jednog dodira ovog štapića ozdravila bi kra- 
ljevnina bolesna sestra. . 

Kejt se pritaji, ali čim se vile odmakoše, stade da ko- 


luta orahe prema vilinskom djetetu. Dijete se od dragosti 


nasmija i ispruži ruke da uhvati orahe. Za tili čas potpuno 
zaboravi čarobni štapić, jer su za vilinsku djecu čarobni 
štapići kudikamo običnije igračke nego za ljudsku djecu. 
Kejt dograbi štapić i sakri ga pod ogrtač. %; ; 
Uskoro zakukurijeka pijetao i kraljević skoči na 


" konja, a Kejt sjede iza njeg, i odjahaše po mjesečini koja 


se gasila. I kad dvorske sluge kao i obično navratiše ujutro 
u kraljevićevu sobu, zatekoše kraljevića kako spava u po- 
stelji, a Kejt sjedi pored vatre i tuca orahe. 

— Kako je kraljević proveo noć? — upitaše dvorske 
sluge. I 

— Vrlo dobro, — odgovori Kejt. 

Kad se Ana probudi, Kejt skide šal s njene runjave 
ovčije glave i lako je dodirnu srebrnim štapićem koji je 
"donijela iz dvorane pod brdom. Istog časa ovčije glave 
nestade, a Ana se prometnu u djevojku kakva je i bila 
prije nego što je okrutna maćeha poslala u staričinu ko- 
libu, u djevojku crnih očiju, nježnih obraza i duge zlatne 
kose. 

— Oh, Kejt, — reče — kao da sam nešto sanjala. 

— Je li? — reče E=jt. — Možda i jesi. Da sad šta 
pojedemo, jer mora da si gladna. Što se mene tiče, hm, 
tako sam gladna da bih, čini mi se, pojela ovčiju glavu! 

Svi se obradovaše kad im Kejt kaza da joj je sestra 
ozdravila; i Ana izađe da porazgovara sa dvorskim dama- 
ma i kraljevićevom braćom i sestrama. Ali kralj i kraljica 
tugovahu što im je najstariji sin još uvijek bolestan i za- 
moliše Kejt da ostane još jednu noć. Kraljeviću nije bilo 
gore, a djevojke nije preko noći nestalo, kao što je nesta- 
jalo drugih dvorkinja, pa će možda baš ona biti u stanju 
da kraljevića najzad i izliječi. Predadoše joj kesu zlata i 
zamoliše je da ostane još jednu noć. 

— Hoću, — reče Kejt, — samo ovog puta, ako mi se 
ništa ne desi, morate me udati za kraljevića, jer da znate, 
i ja sam kraljevna i dostojna sam takvog muža. 

— Uostalom, — reče kralj kraljici, — ako bi joj pošlo 
za rukom da ga izliječi, što nikom drugom nije, onda mi 
se čini da bi ona bila i najbolja prilika za njega. 

I tako se nagodiše, i još jednom Kejt ostade da čuva 
usnulog kraljevića. 

I po treći put dogodi se isto. U ponoć, kad svi u dvoru 
pospaše, kraljević ustade, obuče se, uzjaha na konja; a 
Kejt sjede iza njega, te odjahaše put zelenog proplanka. 
I kad ih pas povede uskim puteljkom kroz šumu, i po treći 
put Kejt nabra oraha za ujutro. 

— Otvori se, otvori, zeleni proplanče, i propusti mla- 
dog kraljevića, njegovog konja i psa! — i po treći put ču 
Kejt kraljevića. 

Vilinska dvorana bijaše blještava i sjajna kao i uvi- 
jek i kraljević igraše veseo i srećan sa svim vilama koje 
se okupiše oko njega. Kejt sve to posmatraše iz svoga kuta 
iza vrata. Kad noć poče da se bliži kraju, opazi kako se 
jedno vilinsko dijete igra nekakvom pticom i ču kako 
jedna vila reče drugoj: : : 

— Kad bi bolesni kraljević pojeo tri zalogaja ove 
ptice, ozdravio bi. 


Ovog puta Kejt otkoluta djetetu sve orahe; ubrzo 


"djetetu dojadi da se igra s pticom, te stade da se zabavlja 


samo orasima, kotrljajući ih i trudeći se da ih razbije zu- 
bima. Kejt brzo dograbi pticu i pažljivo je stavi u džep 
od kaputa. 

Kad se oglasi pijetao, opet krenuše u dvor i u zoru 
kraljević kao i obično spavaše, samo ovoga puta Kejt nije 
krckala orahe -—— sve ih je dala vilinskom djetetu — a 
imala je i prečeg posla. Čim je stigla u dvorac, pticu je za- 
klala i očerupala i sad je, evo, kuhala u loncu na vatri. 
Širio se divan miris i ispunjavao vazduh. Kraljević se pro- 
budi i zapita otkuda taj miris. 

Kejt mu kaza. 

— Ah, — reče kraljević — da mi je samo jedan zalo- 
gaj te ptice! 

Ona mu dade jedan zalogaj i on se podiže na jedan 
lakat. 

'— Bolje mi je, — reče. — Da mi je samo još jedan 
zalogaj te ptice! 

Tada mu Kejt dade i drugi zalogaj i on se uspravi i 
nasloni na jastuke. 

— Osjećam se još bolje, — reče. — Ah, da mi je još 
samo jedan zalogaj! 

Tako mu Kejt dade i treći zalogaj, našto on potpuno 
ozdravi i bijaše zdraviji nego ikad. Ustade iz postelje i 
: obuče se. Kad sluge kao i obično dođoše, zatekoše kralje- 
vića i Kejt kako sjede uz vatru; bili su pojeli pticu, pa su 
sad čavrljali i veselo razgovarali. ' 

Svi se obradovaše kad vidješe da je kraljević ozdra- 
vio. Hvalili su Kejt kako je pametna i zlatna i govorili 
kako će biti divna prilika za kraljevića. I kraljević je, na- 
ravno, tako mislio, Izvršiše se pripreme za svadbu. U me- 
đuvremenu, kraljevićev mlađi brat vidio je Anu i odmah 
ju je zavolio, kao što su je bili zavoljeli i svi koji su je 
vidjeli. Bi dogovoreno da se i oni vjenčaju. Priredi se sjaj- 
no slavlje na koje bi pozvano sve plemstvo iz zemlje. I ta- 
ko se bolesni kraljević oženi zdravom kraljevnom, a bo- 
lesna kraljevna udađe se za brata bolesnog kraljevića. 
Bolesni kraljević i kraljevna nikad se više ne razbolješe, 
a Kejt i kraljević nikad više ne posjetiše vilinsku dvoranu, 
nego svi življahu srećno do kraja života. 

Ali tamo, pod proplankom, igralo se kao i prije; vi- 
linska djeca su rasla i nikad nisu pitala šta je bilo sa šta- 
pićem i ptičicom. Samo, s kim su plesala kad su odrasla, 
kakve su im boje bile haljine, i da li je muzika bila isto 
onako divna kao i ranije — to vam ne umijem kazati. 


FRANCUSKE NARODNE BAJKE 


ZLATOKOSA 


Bila jednom jedna princeza koja je bila tako lijepa 
da su je zvali Zlatokosa, jer je imala divnu kovrdžavu ' 
plavu kosu, koja joj je dopirala čak do peta. 

Bio opet jedan mladi kralj, veoma. lijep i bogat, pa 
se on, kad ču kako cio svijet hvali njenu ljepotu, zaljubi 
u nju i posla svog izaslanika da je zaprosi. 

Ovaj poslanik pođe na put s mnogo skupocjenih po- 
klona, ali kad izađe pred Zlatokosu, ona mu odgovori da 
ne želi da se udaje. ' I 

Kralj se mnogo ražalosti zbog takvog njenog odgo- 
vora i poče plakati, ali jedan mladi dvorjanin, koga su 
zvali Ljupče, jer je bio ljubazan prema svima i veoma 
dovitljiv, reče baš tada među svojim drugovima: 

'" — Da je kralj poslao mene kod Zlatokose, uvjeren 


" sam da bi ona došla sa mnom. 


Ove njegove riječi saopštiše kralju, a ovaj se najprije 
naljuti i naredi da ga zatvore. Poslije se kralj predomisli, 
naredi da ga puste iz tamnice, pozva ga k sebi i reče: 

— Ljupče, iako.me je Zlatokosa odbila, ja nisam odu- 
stao od svoje namjere, te sam odlučio da tebe pošaljem da 
je zaprosiš. Narediću da ti spreme veliku pratnju za ovo 
putovanje. 

— Nije mi potrebna nikakva pratnja. Dajte mi samo 
jednog dobrog konja i Vaše pismo. 

I Ljupče pođe na put bez ikakve pratnje i buke. Idući . 


preko neke velike doline, zastade na obali jedne rječice 
da se malo odmori i opazi u travi jednog velikog zlatnog 
šarana, koji je skoro izdisao. Ljupče se sažali, uze ga i po- 
lako ga spusti u rijeku. 

Čim se šaran nađe u vodi, on se stade praćakati i 
uzviknu: $ 

— Ljupče, da nije bilo tebe, ja bih sada već bio 
mrtav. Ja ću ti se za to odužiti. I 

Ljupče nastavi svoj put. J ednoga dana ugleda jednog 


gavrana, strašno uplašenoga, jer se na njega bio okomio 


jedan veliki orao. Ljupče skide svoj luk, odape strijelu 
koja probi orla, a gavran mu veselo doviknu: 

— Ljupče, ti si dobar mladić i spasao si život jednom 
bijednom gavranu. Za to ću ti se odužiti. 

Putujući dalje, Ljupče uđe u jednu veliku šumu. 
Odjednom začu krikove neke buljine. On stade tražiti bu- 
ljinu po šumi i pronađe je u zamci koju su ptičari bili 
razapeli. On izvadi nož i presiječe zamku. Buljina. izletje 
veselo iz zamke i reče: 

— Ljupče, da mi ti nisi pomogao, ja bih bila mrtva. 
Pošto sam ja veoma zahvalno stvorenje, odužiću ti se.za 
OVO. I ' 
Eto, šta se sve dogodilo Ljupčetu na njegovom putu! 
Najzad, Ljupče stiže u Zlatokosin zamak. Pošto se 
malo počešljao i posuo kosu prahom, obuče sjajno odijelo, 
i držeći u ruci kotaricu s jednim lijepim psetancetom, uđe 
u veliku dvoranu gdje ga primi Zlatokosa. Ona je bila 
tako lijepa da on pade u zanos i održa jedan sjajan govor 
pred njom, rekavši na kraju da se nada da mu neće pri- 
činiti tu žalost da se on bez nje vrati svom gospodaru. 

— Ljubazni poslaniče — reče ona, — voljela bih da 
vam dam povoljan odgovor, vama radije nego ikome dru- 
gom. Ali moram vam reći da mi je prije neki dan, dok 
sam šetala obalom rijeke i skidala rukavicu, ispao u rijeku 

prsten koji mi je bio draži nego sva moja kraljevina, pa 
sam se zaklela da neću da čujem ni o kakvoj prosidbi dok 
mi prosiočev poslanik ne donese moj prsten. 

Ljupče se iznenadi, ali nemade kud, 'već se vrati u 
svoj stan zajedno s onim malim psetancetom koje Zlato- 
kosa nije htjela da primi na dar. Bio je strašno MUNNIET 
ali mu psetance reče: 

— Moj gospodaru, nemoj tugovati, već hajde da se 
prošetamo obalom rijeke i to sad odmah, dok se ne spusti 
noć. I 

Ljupče rado pristade. Šetajući obalom rijeke, mislio 
je na svoj povratak i na to kako će izaći pred kralja, kad 
začu da ga neko zove: to bijaše onaj veliki zlatni šaran; 
glava mu je virila iz vode. 

— Ti si mi spasao život u onoj dolini, — reče on, — 
i ja sam obećao da. ću ti se odužiti. Evo ti, Ljupče, Zlato- 
kosin prsten. 

Ljupče mu se zahvali i odletje kao bez duše u Zlato- 
kosin zamak, a kad ga ona opazi, pomisli da je došao da 
se oprosti. Međutim, on joj pruži prsten i reče: I 

— Svijetla princezo, vama je želja ispunjena. Prista- 
jete li sada da pođete za mog gospodara? " 

Ona se najprije mnogo začudi, pa mu reče: 

— Pošto ste vi tako ljubazni, treba da mi ispunite 
još jednu želju, i, ako mi se ona ne ispuni, nikada se neću 
udati. Ima nedaleko odavde neki div po imenu Galifron, 
koji me stalno progoni i ubija moje ljude zato što nisam 
htjela poći za njega. Želim da se s njim potučete i da mi 
donesete njegovu glavu. 

Ljupče hrabro pođe da se tuče. Ubrzo primijeti diva 
kako ide kroz šumu, strašno urlajući-Mada je pretrnuo 
od straha, Ljupče mu pristupi s isukanim mačem. Div 
bi ga zacijelo smrvio za tili čas, da jedan gavran ne do- 
letje. On poče kljucati divu oči i iskopa mu oba oka. 

Ljupče tada zadade nekoliko opasnih udaraca divu, i on 
se sruši. Ljupče odsiječe divu glavu, a gavran mu reče: 

— Obećao sam da ću ti se odužiti za dobro koje si 
mi učinio. Danas si se uvjerio da ja držim datu riječ! 

Kad Zlatokosa ugleda glavu strašnoga diva, ona se 
prestravi. Ipak reče: 

— Ne mogu još da pođem s tobom. Treba da mi done- 
seš vode iz symračne pećinex. Tamo se nalazi izvor koji 
čuvaju dva zmaja, a voda iz toga izvora daje ljepotu i 
zdravlje. Neću napustiti svoju kraljevinu dok ne dobijem 
tu vodu. 

Ljupče se sa svojim psetancetom uputi prema pećini. 
Svi oni koji su ga vidjeli da ide prema smračnoj pećinić 
mislili su da ide u sigurnu smrt. On najzad stiže pred tu 
strašnu smračnu pećinux, iz koje je sukljao gust dim, a 
pred njenim vratima stajao je jedan veliki zmaj, zelene i 
žute boje, s ogromnim repom. 

Ljupče se, spreman da pogine, uputi pećini, govoreći 
svome psetancetu: 

-— Kad poginem, napuni ovo staklo mojom krvlju i 
odnesi ga princezi, a zatim hajde mom gospodaru i ispri- 
čaj mu moju sudbinu. 

U to začu da ga neko zove i opazi u jednom šupljem 
stablu jednu buljinu, koja mu reče: 

— Evo prilike da ti se odužim što si mi spasao život. 
Daj mi to tvoje staklence da ga napunim vodom ljepote, 
jer ja poznajem sve ulaze u s2mračnu pećinuc. 

Nije potrebno ni da vam kažem koliko se Ljupče 
obradova. Za manje od četvrt sata, on dobi ono što je tra- 
žio. Zatim, on odnese staklo Zlatokosi, koja nemadđe više 
kud, nego pođe s njim na put. 

On joj se bješe toliko dopao, da mu reče: 

— Ako želite, ja vas mogu načiniti kraljem, pa mo- 
žemo srećno i lijepo živjeti u mojoj kraljevini. 

Ali Ljupče ostade vjeran svome gospodaru. 

Kad Zlatokosa dođe kralju i postađe njegova žena, 
ona je toliko hvalila Ljupčeta; da kralj postade strašno 
ljubomoran, i umjesto da ga nagradi, on naredi da u tam- 
nicu zatvore njegovog vjernog poslanika i da mu stave 
okove na ruke i na noge. Ali Ljupčeta ni tada nije napu- 
stilo njegovo vjerno psetance, već ga. je svaki dan posje-. 
ćivalo i pričalo mu novosti sa dvora. 

Kad Zlatokosa doznade kako je kralj nečasno postu- 


pio prema Ljupčetu, pade u veliko očajanje. y,Ona ga, ' 


znači, volix pomisli kralj, i poboja se da on nije dovoljno 


lijep i da ga možda Zlatokosa zbog toga ne voli, pa zaželje" . 


da natrlja lice vođom ljepote koja je stajala na jednom 
kaminu u kraljičinoj sobi. Ali jedna kraljičina dvorkinja 
bijaše slučajno ispustila bocu s tom vodom i sva se voda 
bila prosula. Ona to mjesto, gdje joj se boca razbila, dobro 
očisti i, ne znajući šta da čini, sjeti se da je u kraljevoj 
sobi vidjela sasvim sličnu bocu. 

Ona je donese i stavi u kraljičinu sobu na kamin. 

Međutim, voda koja se nalazila u toj bočici bila je 
namijenjena da se njome otruju vlastela i kraljevi rođaci, 
kad bi počinili krivicu. Njima bi tada natrljali lice ovom 
vodom: oni bi zaspali i više se nikad ne bi probudili. Jedno 
veče, kralj dohvati bočicu i natrlja lice vodom, pa zatim 
zaspa i više se nikad ne probudi. Ljupčetovo psetance je 
prvo saznalo za ovaj događaj, pa umiljato reče kraljici: 

— Kraljice, ne zaboravite našeg jadnog Ljupčeta! 

Ona odmah ode na kulu, skide okove s Ljupčeta i stavi 
mu zlatnu krunu na glavu, rekavši: 

' — Ti ćeš, Ljupče, biti kralj i moj muž. 

Svi su bili presrećni što im je Ljupče postao gospodar. 
Obavi se veličanstvena svadba i njih dvoje su dugo, srećno 
i zadovoljno živjeli. 

LJEPOTICA U ZAČARANOJ ŠUMI 


Živjeli jednom jedan kralj i kraljica koji su bili veoma 
tužni što nisu imali djece. Najzad, kraljica ipak rodi kćer. 
Održa se velika svečanost; kao kume maloj princezi bjehu 
pozvane sve vile koje su se mogle naći u kraljevini (a na- 
šlo ih se sedam), da bi je svaka od njih darivala, kao što 
je u to doba bio vilinski običaj, što bi doprinijelo da mala 
princeza postigne sva'moguća savršenstva. 

Pošto se obavi svečanost, svi se vratiše u kraljev 
dvor gdje je vilama priređena velika gozba. Ali, kad zau- 
zeše mjesta za stolom, u dvoranu uđe i jedna stara vila 
koju nisu zvali, jer se više od pedeset godina bila zatvo- 
rila u neku kulu iz koje nikako nije izlazila, pa su svi 
mislili da je već umrla ili da je začarana. 

Kralj naredi da joj donesu pribor za jelo; ali joj nisu 
mogli dati kutiju od suvoga zlata, kakva je data ostalim 
vilama, jer je bilo izrađeno svega sedam kutija za sedam 
vila. Stara vila pomisli da je preziru i poče nešto gunđati 
kroz zube. Jedna mlada vila koja je sjedjela pored nje 
čula je kako prijeti, pa bojeći se da će ona prilikom dari- 
vanja učiniti neku pakost mladoj princezi, čim su ustali 
od stola, sakri se iza zavjese, kako bi mogla govoriti po- 
sljednja i po mogućnosti popraviti zlo koje stara vila bude 
učinila. 

I tada vile počeše da darivaju princezu. Najmlađa je 
obdari da bude najljepše stvorenje na svijetu; druga, da 

bude veoma oštroumna; treća, da sve što čini učini ljupko; 


četvrta, da divno pleše; peta, da pjeva kao slavuj; šesta, 


da savršeno svira na svakom instrumentu. Kad dođe red 
na onu staru vilu, ona reče, klimajući glavom više od 
zlobe nego od starosti, da će se princeza ubosti u ruku vre- 
tenom i da će od toga umrijeti. 

Zbog ovakvog strašnog dara svi prisutni uzdrhtaše i 
nije bilo toga koji ne zaplaka. U tom času se pojavi iza 

diese mlada vila i glasno izgovori ove riječi: 

— Utješite se, kralju i kraljice, vaša kći neće od toga 
umrijeti; istina je da ja nemam toliko snage da je potpuno 
oslobodim onoga što joj je namijenila stara vila; princeza 
će se doista ubosti vretenom, ali umjesto da umre od toga, 
ona će samo pasti u jedan dubok san koji će trajati sto go- 
dina i iz kojeg će je probuditi jedan mladi kraljević. 

Kralj, da bi pokušao da spriječi nesreću koju je pred- 
skazala stara vila, objavi da će u njegovoj kraljevini biti 
pogubljen svaki onaj ko se usudi da prede vretenom ili 
da ima vreteno u kući. , , 

Nakon petnaest ili šesnaest godina, dok su se kralj i 
kraljica nalazili u jednom od svojih ljetnikovaca, dogodi 
se da se mlada princeza, obilazeći čitav zamak, pope navrh 
jedne kuće, gdje je u jednom sobičku sjedjela neka starica 
i prela na preslici. 

Ova dobra žena nije nikad čula da je kralj bio za- 
branio da se prede vretenom. 

— šta to radite, dobra bako? — zapita je princeza. 

— Predem, kćeri moja, — odgovori joj starica koja je 
nije poznavala. 

— O, kako je to divno, — uskliknu princeza. — Kako 
vi to radite? Dajte da i ja pokušam! 

Tek što je uzela vreteno u ruke, kako je bila živahna 
i pomalo nesmotrena, što su joj, uostalom, vile bile dđosu- 
dile, ona ubode ruku vretenom i onesvijesti se. i 

Dobra starica se strašno prepade i poče dozivati u 
pomoć: dotrčaše sa svih strana; princezu su polivali vodom 
po licu, raskopčavali su je, pljeskali po rukama, trljali su 
joj sljepoočnice nekom .mirisavom vodicom, ali je ništa 
nije moglo osvijestiti. 

Tada kralj, koji se bješe vratio, naredi da se prin- 
ceza smjesti u jednu od najljepših odaja zamka i da se po- 


63 


loži u postelju ukrašenu srebrom i zlatom. Reklo bi se da 
je to neki anđeo, toliko je bila lijepa; oči su joj bile sklo- 
pljene, ali se čulo kako lagano diše, što je bio znak (4 
nije mrtva. 

Kralj zapovijedi da princezu ostave da mirno spava 
dok ne dođe čas kad će se probuditi. Ona dobra vila koja 
Joj je spasila život osudivši je da spava sto godina, bi od- 
mah izviještena šta se dogodilo i doveze se poslije jednog 
sata vatrenim kočijama koje su vukli zmajevi. Ona se složi 
sa svim onim što je kralj već preduzeo, ali kako je ona 
sve mogla predvidjeti, pomisli da će princeza biti veoma 
zbunjena kada se probudi i kad opazi da je sasvim sama 
u ovom starom zamku; i evo šta uradi: j 

Dotače svojim štapićem sve živo što se tu nađe (izuzev 
kralja i kraljice): guvernante, dvorkinje, sobarice, vla- 
stelu, oficire, sluge, kuvare, sudopere, glasonoše, stražare, 
skutonoše, lakeje; dodirnu štapićem i sve konje u konju- 
šnicama zajedno s konjušarima, pse čuvare u dvorištu, pa 
i princezino malo psetance, koje se nalazilo pored nje na 

" postelji. Kako ih je dotakla, oni zaspaše s tim da se ne pro- 
_ bude do onog trenutka kada se bude probudila njihova go- 
.spodarica, kako bi svi bili spremni da joj se nađu na usluzi 
kad joj zatreba. Čak i ražnjevi na ognjištu, nanizani faza- 
nima i jarebicama, zaspaše, a isto tako zaspa i vatra. Sve 
se to dogodi za jedan tren, jer vile nisu spore u svome 
poslu. 

Zatim kralj i kraljica napustiše zamak i izdadoše 
naredbu da niko ne smije prići zamku. Uostalom, ova za- 
brana nije ni bila nužna, jer malo zatim izniknu oko čita- 
vog parka tako mnogo visokog i niskog drveća, međusobno 
isprepletenog šiblja i trnja, da nijedan čovjek ili životinja 
ne bi mogli tuda proći; vidjeli su se samo vrhovi kula na 
zamku, i to samo iz daljine. Sigurno je vila uplela svoje 
prste u to, da princezu dok spava ne bi uznemirivali mno- 
gi radoznalci. 

Poslije sto godina sin kralja koji je tada vladao, lo- 
veći u tome kraju, zapita kakve se to kule vide iznad one 
velike i guste šume. 

Jedan mu stari seljak reče: 

— Moj kneže, ima više od pedeset godina kako su 
mome ocu kazivali da se u tom zamku nalazi princeza, 
najljepša na svijetu. Ona će tu spavati punih sto godina i 
iz sna će je probuditi onaj kraljević kome je ona nami- 
jenjena. 

Čuvši to, mladi kraljević sav usplamti; on čvrsto 
odluči da učestvuje u tom doživljaju i podstaknut lju- 
bavlju a i samoljubljem, ode da vidi u čemu je stvar. Tek 
što je ušao u šumu, poče se pred njim uklanjati drveće, ' 
šiblje i trnje, da bi on mogao proći. On se uputi ka zamku 
koji ugleda na kraju jedne široke staze, i iznenadi se kad 
vidje da ga niko od njegovih ljudi ne prati, jer se drveće 
sklapalo čim bi on prošao. On ipak nastavi svoj put. Uđe 
u veliko prednje dvorište i pred njim se ukaza slika smrti; 
svuda po dvorištu ležahu ispružena tijela ljudi i životinja 
koji izgledahu mrtvi. Međutim, po crvenim nosevima i 
rumenim licima stražara, kraljević se uvjeri da oni ipak. 
samo spavaju, a po njihovim peharima, u kojima je ostala 
pokoja kap vina, jasno se vidjelo da su zaspali pijući. 

Kraljević prođe kroz jedno veliko dvorište popločano 
mramorom i pope se uza stepenice. Uđe u dvoranu za stra- 
žu gdje su stražari bili postrojeni u stroju s puškom i 
glasno hrkali. Prođe još kroz nekoliko odaja gdje nađe 
vlastelu i dvorkinje, koji takođe spavahu, neki stojeći a 
neki sjedeći. Najzad uđe u jednu odaju, svu pozlaćenu, 
gdje vidje najljepši prizor koji se ikad mogao vidjeti: na 
jednoj postelji, čiji su zastori bili razmaknuti, ležala je 
princeza kojoj je moglo biti petnaest ili šesnaest godina, 
blistave i božanstvene ljepote. Sav ustreptao i zadivljen, 
kraljević se približi njenoj postelji i pade na koljena pred 
njom. 

I tada se, kako već bijaše došao kraj čarolijama, prin- 
ceza probudi i posmatrajući ga nježnim pogledom, koji 
ne bi dolikovao da se uputi osobi koja se prvi put vidi, 
reče mu: I 

— Jeste li vi to, kraljeviću? Suviše sam vas dugo 
čekala. 

Kraljević, očaran, poče je uvjeravati da je voli naj- 
više na svijetu. Međutim, sa princezom se probudi i čitav 
zamak. Jedna dvorkinja, koja je bila strašno gladna, reče 
princezi da je večera na stolu. Kraljević pomože princezi 
da ustane; ona je bila potpuno i sjajno odjevena, ali joj 
kraljević ne reče da su takve haljine nosile naše bake, jer 
je ona, i pored svoje staromodne haljine, bila divna. 

Za večerom su ih služili dvorjani i dvorkinje, a violine 
i flaute svirale su lijepe pjesme, koje su već bile zabo- 
ravljene, jer ih sto godina niko nije svirao. I tako se od- 
mah poslije večere njihova svadba svečano i veselo pro- 
slavi. : 

DJEVOJKA I ZMAJ 


Bio je jedan bogat trgovac, koji je imao tri sina i tri 
kćeri. 

Njegove kćerke bile su vrlo lijepe, a naročito naj- 
mlađa. Kad je bila još sasvim mala, zvali su je Lijepa, pa 
joj je to ime i ostalo, mada su se njene sestre ljutile zbog 
toga. Ali najmlađa kći nije bila samo najljepša od svojih 
sestara nego i najbolja. One dvije starije gordile su se 
što su bogate. Išle su svakog dana ili na bal ili u pozori- 
šte i podsmijevale su se svojoj najmlađoj sestri, kada je 
dobar dio dana provodila čitajući knjige. 

Znalo se da su ove djevojke vrlo bogate pa su ih 
prosili mnogi trgovci. Dvije najstarije odgovarale su da 
neće da se udaju za običnog građanina, jer žele da im muž 
bude vojvoda ili bar grof. Što se tiče Lijepe, ona je učtivo 
zahvaljivala svojim proscima odgovarajući im da je još 
mlada i da želi da ostane sa svojim ocem još koju godinu. 

Iznenada, njihov otac izgubi sve svoje imanje. Ostade 
mu samo jedna kućica izvan grada. Plačući rekao je svojoj 
djeci da moraju odsada živjeti u toj kući i raditi zemlju. 
Dvije starije kćeri odgovoriše da će ostati u građu. Kazale 
su kako bi mnogo ljudi bilo presrećno da se ožene njima, 
mada nisu više bogate. Ali su se djevojke prevarile. Nji- 
hovi prosci nisu htjeli više ni da ih vide. Niko ih nije 
volio zbog njihove gordosti, pa su zato svi govorili: 

-—— One ne zaslužuju da ih čovjek žali. Baš je dobro 
" što će sada spustiti nos. Neka idu da čuvaju ovce. 

Ali u isto vrijeme sav je svijet govorio: 

— Žao nam je samo što se i maloj Lijepoj desila ta 
nesreća. To je tako dobra djevojka. 

Našlo se čak nekoliko mladića koji su htjeli da se 
ožene njom, iako nije imala ni pare, ali ona im odgovori 
da ne može napustiti svoga sirotog oca u ovoj nesreći i da 
će poći s njim u selo, da ga tješi i da mu pomogne u radu. 

Sirota Lijepa žalila je što su izgubili me bogatstvo, 
ali je ipak govorila u sebi: 

— Budem li plakala, moje suze neće ništa popraviti. 
Treba pokušati da budemo srećni i bez novaca. 


Kada su stigli u selo, trgovac i njegova tri sina po- 


češe obrađivati zemlju. I Lijepa je ustajala u četiri sata 
izjutra, pa čistila kuću i spremala ručak. Bilo joj je iz po- 
četka teško jer nije navikla da radi kao služavka. Ali po- 
slije dva mjeseca ojača. i postade mnogo zdravija nego što 
je bila prije. Kad bi svršila svoj posao, čitala bi, svirala 
ili pjevala. 

| Njenim dvjema sestrama, međutim, bilo je strašno 
dugo vrijeme. Ustajale su u devet. časova izjutra, šetale 


se po cio dan i uživale u svojim haljinama, posljednjem ' 


'ostatku nekadašnjeg bogatstva. 

— Pogledajte našu najmlađu sestru, — govorile su 
one. — Ona je tako prosta i glupa, da je zadovoljna i u 
ovoj bijedi koja nas je snašla. 

Dobri trgovac nije mislio kao njegove starije kćeri. 
Divio se dobroti i strpljenju svoje najmlađe kćerke, koja je 
sve radila mjesto svojih sestara, a one je samo vrijeđale. 

Živjela je ova porodica godinu dana tako povučeno, 
kad trgovac dobi pismo sa lijepom viješću. Jedan brod s 
njegovom robom, za koji je vjerovao da je takođe propao, 
stigao je srećno u pristanište. Ovaj dobar glas zavrtje 

glave dvjema starijim kćerkama, koje su povjerovale da će 
sada moći da napuste selo i da se vrate u grad. 

Kad im se otac spremio na put zamoliše ga da im do- 
nese haljine, krzna, šešire i puno raznih stvari. 

Lijepa nije ništa iskala, jer joj se činilo da otac neće 
imati dovoljno novaca ni za darove njenim sestrama. 

— Ti me ne moliš da ti kupim nešto? — reče joj otac. 

— Kada ste već tako dobri, da mislite na mene, odgo- 
vori ona, — molim vas da mi donesete jednu ružu, jer 
ovdje nema ruža. 

Dobri čovjek otiđe. Ali kad je stigao, nije išlo sve 
onako lako kao što je izgledalo u prvi mah. Morao je da 
vodi parnicu da bi naplatio novac za robu i toliko se istro- 
šio da je krenuo kući isto onako siromah, kao što je bio 
i prije. 

Bio je svega deset milja od svog sela i već se radovao 
što će vidjeti djecu. Trebalo je da prođe samo kroz jednu 
veliku šumu, ali se on tu izgubi. 

Padao je strašan snijeg, a vjetar duvao tako snažno 
da je dvaput oborio njegovog konja. 

Spustila se noć. Trgovac se uplaši da ne umre od 
gladi ili hladnoće ili da ga ne pojedu vuci koji su urlali 
oko njega. 

Odjednom, kada pogleda kroz drveće, primijeti neku 
svjetlost koja je izgledala dosta daleko. Pođe u tom prav- 
cu i vidje da to sijaju prozori jedne velike palate. 

Trgovac požuri u pravcu toga zamka. Ali kada stiže, 
mnogo se iznenadi, jer u dvorištu ne nađe nikog. Konj.. 
koga je vodio za sobom, opazi otvorenu konjušnicu, pa 
uđe unutra i nađe sijena i zobi. Jadni konj, gladan i umo- 
ran, poče požudno jesti. Trgovac ga veza u konjušnicu, pa 
pođe prema kući, ali ni tu nikoga ne nađe. Išao je redom 
kroz sobe, dok ne uđe u veliku dvoranu, u kojoj je gorjela 
vatra a sto bio postavljen. Nasred stola je stajalo pečenje, 
a pored njega jedan tanjir s priborom za jelo. 

Kako je od kiše i snijega bio mokar do kože, trgovac 
je prišao kaminu da se osuši govoreći u sebi: 

— Gospodar ove kuće ili njegove sluge oprostiće mi 
moju slobodu. Nema sumnje i oni će se uskoro vratiti. 

Čekao je dosta dugo. Ali otkuca već jedanaest časova, 
a niko se ne pojavi. On nije mogao više da izdrži od gladi. 
Uzeo je ono pile pa ga pojeo u dva zalogaja. Popio je neko- 
liko čaša vina, koje je takođe stajalo na stolu. I 

To mu je dalo više smjelosti, pa je izišao iz ove dvo- 
rane i pošao kroz još nekoliko velikih odaja, divno namje- 
štenih. Najzad naišao je na sobu u kojoj je bila razmje- 
štena postelja: Kako je prošla ponoć, on zatvori lijepo 
vrata i leže da spava. ' 


Sutradan, probudi se u devet časova prije podne. 


Mnogo. se iznenadio, kada je mjesto svog odijela našao 
novo, čisto i suvo. ' 
. — Nema sumnje, — rekao je on u sebi, — ovo je 
palata neke dobre vile, koja se sažalila na mene. 
Pogledao je kroz prozor, i nije više vidio snijeg, nego 
evjetne leje, koje su izgledale divno. 


Ušao je u veliku dvoranu, u kojoj je sinoć večerao, i 


našao je tu stočić, na kome je bila šolja sa čokoladom. 
_— Hvala vam, draga vilo! — rekao je glasno, — što se 
brinete o mom doručku. 

Dobri čovjek, pošto je popio čokoladu, izišao je da 
potraži svoga konja, pa da produži put. 

Prolazeći vrtom, vidio je divan bokor ruža, pa se sje- 
tio da je Lijepa tražila da joj donese jednu. Otkide zato 
jednu granu na kojoj je bilo nekoliko ruža. 

Ali u istom času odjeknu strašan urlik i on ugleda. 
zmaja tako groznog, da se zamalo nije onesvijestio. 

— Vi ste nezahvalan čovjek, — rekao je zmaj jezi- 
vim glasom. — Život sam vam spasao, i primio vas u svoj 
dvorac. A vi hoćete da mi ukradete ruže, koje volim više 

od svega na svijetu. Umrijećete da biste iskupili ovu 
grešku. ' 

Trgovac se baci na koljena i reče zmaju kršeći ruke: 

— Gospodaru, oprostite mi. Nisam mislio da ću vas 
uvrijediti, ako otkinem jednu ružu za svoju najmlađu 
kćer. . : ' 

— Ja se ne zovem Gospodar, — odgovori čudovište, 
— nego Zmaj. Ne trpim Jaskanje. Govorite ono što mislite. 
I nemojte se nadati da ćete me tronuti svojim udvaranjem. 
Ali vi mi rekoste da imate kćeri. Oprostiću vam život pod 
uslovom da jedna od vaših kćeri dođe ovamo i umre umje- 
sto vas. Pođite sada kući, pa ako ni jedna od vaših kćeri 
ne pristane da umre mjesto vas, zakunite se da ćete se 
vratiti za tri mjeseca. 

Trgovac nije ni pomišljao da žrtvuje neku kćerku 
ovome groznom čudovištu, ali je pomislio: 

— Bar ću još jednom zagrliti svoju djecu prije no što 
umrem. 

Zakle se da će se vratiti, a Zmaj mu reče da sada 
može poći kad hoće. " 

— Ali, — dodade on, neću da idete praznih ruku. 
Vratite se u sobu u kojoj ste spavali. Tu ćete naći velik 
prazan kovčeg. Možete metnuti unutra što god vam se 
svidi. Narediću da se odnese vašoj kući. 

Zmaj se povuče, a jadni čovjek pomisli: 

— Kad već moram da umrem, imaću bar tu utjehu da 
sam svojoj djeci ostavio hljeba. 

Vrati se u sobu u kojoj je spavao i nađe onaj prazan 
kovčeg. Prošeta po palati i nađe mnogo zlata i dragocje- 
nosti, pa potrpa sve u kovčeg, i zatvori. Uze opet svoga 
konja i napusti ovu palatu, onoliko žalostan, koliko je bio 
radostan kada je dolazio. I 

Njegov konj se sam uputi jednim putem kroz šumu 
i nije prošao ni pun čas a trgovac je stigao svojoj kućici. 

Njegova se djeca sakupiše oko njega. Ali mjesto da 
- ih ljubi i miluje on poče gorko plakati. Držao je u ruci 
granu s ružama koje je donio Lijepoj. Dade joj ih i reče: 

— Lijepa, uzmi ove ruže. Zbog njih će tvoj nesrećni 
otac izgubiti glavu. 

Pa onda ispriča svojoj porodici strašnu pustolovinu u 
tajanstvenom dvorcu. 

Dvije starije počeše odmah grditi Lijepu, koja nije 
ni plakala. KR oa I gt 

— Pogledaj samo ovo ništavno, uobraženo stvorenje! 
Zašto nije tražila haljine i nakit kao mi? Ne, htjela je go- 
spođica da se naročito istakne, da traži nešto izvan svi- 


jeta! Zbog nje treba da pogine naš otac, a ona ni suzu da 


pusti. 

— Što da plačem? — odgovori Lijepa. Moj otac neće 
umrijeti! Pošto ovo. čudovište pristaje da oca zamijeni 
neka od njegovih kćeri, ja ću otići i biću srećna da umrem, 
jer ću spasti svoga oca i dokazati mu koliko ga volim. 

— Ne, sestro, — rekoše njena tri brata, — ti nećeš 
umrijeti. Poći ćemo da smaknemo to čudovište i pogi- 
nućemo u boju sa njim, ne budemo li mogli da ga pobi- 
jedimo. 

— Ne nadajte se, draga djeco, — reče trgovac, — 
nekoj pobjedi u borbi sa Zmajem. On je tako velik i 
snažan da ga smrtni ljudi ne mogu pobijediti. Ja sam 
dirnut dobrotom srca svoje drage, najmlađe kćeri. Ali ja 
ne želim da nju izgubim. Ja sam star, ne ostaje mi mnogo 
života. Živjeću sad samo nekoliko godina manje i nije 
mi žao, samo ako vas ostavim žive, zdrave i srećne. 

— Uvjeravam vas, oče, — reče Lijepa, — da nećete 


u tu palatu poći bez mene. Ne možete me spriječiti da . 


vas pratim. Više volim da me proždere to čudovište, nego 
da, polako umirem od žalosti što sam ja kriva za pogibiju 
svoga oca. 

"Trgovac je bio toliko obuzet bolom, da je i zaboravio 
na onaj obećani kovčeg pun zlata. Ali kada je ušao u 
svoju sobu da spava, iznenadi se, jer spazi da kovčeg 
stoji pored njegove postelje. Odluči se da ne govori svojoj 
djeci da je postao bogat, jer bi njegove starije kćeri htjele 
da se vrate u grad, a on je želio da umre ovdje u selu. 
Povjerio je tajnu samo Lijepoj. 

Kada je otac polazio s Lijepom, dvije rđave kćeri 
trljale su oči lukom da bi zasuzile. Sva tri brata, međutim, 
iskreno su plakala, zajedno sa ocem. Samo Lijepa nije 
ni suze pustila, jer nije željela da povećava njihov bol. 

Konj krenu prema palati i predveče je ugledaše 
osvijetljenu kao i prvi put. Konj sam ode u konjušnicu, a 
dobri trgovac uđe sa svojom kćerkom u veliku dvoranu 
gdje nađoše sto divno postavljen za dvije osobe. Trgovac 
nije mogao ništa ni da okusi, ali Lijepa, koja se trudila 
da izgleda mirna, sjela je za sto i jela. Pomislila je: 

— Zmaj hoće da me ugoji, prije no što me proždere. 

Kad su završili večeru, ču se velika buka. Trgovac 
poče da se plačući oprašta sa svojom kćerkom. Utom se 
pojavi Zmaj, upita da li je drage volje došla ovamo, a ona 
dršćući odgovori da jeste. 

— Vi ste dobra djevojka, — reče Zmaj, — i ja sam 
vam mnogo zahvalan. A vi ćete, dobri čovječe, otići sutra 
izjutra i nećete se nikad više vratiti ovamo. Zbogom, 
Lijepa. I j ; 
— Zbogom, Zmaju, — odgovori ona i čudovište ođe. 


— Ah, kćeri moja, — uzviknu trgovac grleći Lijepu, 
'polumrtav od straha. — Pusti me da ostanem mjesto 
tebe. 


— Ne, oče, — reče mu Lijepa odlučno, — vi ćete otići 
sutra izjutra, a mene ćete ostaviti mojoj sudbini. 

'Odoše da spavaju vjerujući da neće moći zaspati. Ali 
tek što legoše, a njihove se oči sklopiše i oni padoše u 

dubok san. U snu je Lijepa vidjela jednu nepoznatu ženu, 
koja joj je rekla: | 

— Zadovoljna sam vašim dobrim srcem. Neće 
ostati nenagrađeno dobro djelo koje činite žrtvujući svoj 
život da spasite oca. 

Kada se Lijepa probudila, ispriča san svome ocu, koji 
se umiri malo, ali je ipak plakao, kada je trebalo da se 
oprosti sa svojom kćerkom. 


Čim je otišao, Lijepa uđe u veliku dvoranu, pa poče 


tu plakati. Ali kako je bila hrabra, odluči da se više ne 
žalosti, jer joj je za život i onako ostalo samo nekoliko 
časova. Bila je uvjerena da će je Zmaj pojesti još to 
veče. Pođe zato da obiđe i razgleda ovaj lijepi dvorac. 


Morala je da se divi sjaju i raskoši. Ali koliko se 


iznenadila kad je naišla na jedna vrata na kojima je 
pisalo: 
Lijepin stan 

Oprezno otvori ova vrata i ustuknu zasjenjena sjajem 
i bljeskom. Još je više začudi velika biblioteka koju je 

tu našla, klavir i mnogo nota. 

— Ovdje ne žele da mi bude dugo vrijeme, — rekla 
je tiho. — Ali ipak izgleda da ću živjeti duže od jednoga 
dana, kada su mi spremili ovoliko nota i knjiga. 

Otvori ormar sa knjigama i vidje tu jednu, na kojoj 
je pisalo zlatnim slovima: 


Želite šta hoćete i zapovijedajte: vi ste ovdje kraljica 


— Avaj, — uzdahnu ona, — želim da vidim svoga 
jadnog oca i da znam šta sada radi. I 

Rekla je to u sebi. Ali koliko se iznenadila kada je 
pogledala veliko ogledalo i vidjela u njemu svoju kućicu. 
Njen otac je baš stizao, vrlo tužan. Njene sestre su mu 

izlazile u susret praveći se zabrinute i tronute. Potrajala 
je ta slika u ogledalu nekoliko. trenutaka, pa je onda 
nestade. A Lijepa pomisli kako je Zmaj, ipak, dobar i 
ljubazan, kada joj sve ovo čini. 

U podne je našla postavljen sto. Dok je ručala slušala 
je divnu muziku, mada nije vidjela svirače. 

Uveče, kada je opet sjela za sto, čula je strašan šum 
i morala je da zadrhti. Dolazio je Zmaj. 

— Lijepa, — upita je ovo čudovište, — hoćete li mi 
dopustiti da vas gledam kako večerate. 

— Vi ste gospodar, — odgovori Lijepa dršćući. 

— Ne, — odgovori Zmaj. — Vi ste gospodarica ovdje. 
Treba samo da kažete i ja ću otići odmah. Kažite mi, Zar 
nisam ružan? N 

— To je istina, ružni ste, — reče Lijepa, jer nije 
umjela lagati. — Samo ja mislim da ste vrlo dobri. 

— Imate pravo, — odgovori čudovište. — Ali osim 
toga što sam ružan, ja sam i glup. IF 

— — O, vi niste glupi, — odgovori Lijepa. — Glupak 
nikada nije dovoljno pametan da uvidi da je glup. 

— Služite se samo, Lijepa, — produži Zmaj, — 
i gledajte da vam ne bude dosadno u vašem dvorcu. Jer 
ovdje je sve vaše i ja bih bio vrlo žalostan, kada biste 
vi bili nečim nezadovoljni. 

— Moram vam priznati, — rekla je Lijepa, — da sam 
vrlo zadovoljna dobrotom vašeg srca. Kad na to pomislim, 
vi mi i ne izgledate onako ružni. 

— O, djevojko, — odgovori Zmaj, — imam dobro 
srce, ali sam ipak čudovište. 

— Ima ljudi, koji su veća čudovišta od vas, — rekla 
je Lijepa, — i ja više volim vas sa ovakvim izgledom od 
onih koji pod oblikom čovjeka kriju lažno, pokvareno i 
nevaljalo srce. 

— Da sam vješt razgovoru, umio bih da vam se 
lijepo za to zahvalim, — odgovori Zmaj. — Ali pošto sam 

glup, kao što rekoh, kazaću vam samo obično i prosto 
hvala. i 

Lijepa je slatko jela. Više se nije gotovo ni, bojala 
Zmaja. Ali zamalo nije umrla od straha, kada je on 
upita: 

— Lijepa, da li biste se vi udali za mene? 

Nekoliko trenutaka je ćutala. Bojala se da svojim 
odgovorom ne izazove gnjev strašnoga čudovišta. Najzad 
reče dršćući: 

— Ne bih, Zmaju. 

U tom času jadno čudovište udahnu i uzdahnu tako 


strašno da odleti sve sa stola, prozori se otvoriše, palata 


zadrhta. Ali Lijepoj ne učini ništa na žao, nego reče tužno: 

— Zbogom onda... i 

Pa iziđe iz dvorane. 

Kada Lijepa ostade sama, bi joj mnogo žao jadnog 
Zmaja. ! 

— Ah, — rekla je ona, — kakva šteta što je tako 
ružan! 

Tri mjeseca je provela Lijepa u ovoj palati dosta 
mirno. Lijepa je otkrivala sve nove dobre osobine kod 
ovog čudovišta. Navikla se već na njegovu ružnoću {i 
nije se više bojala njegovih posjeta nego ponekad pogle- 
dala u časovnik da vidi hoće li skoro devet časova, jer 
Zmaj se pojavljivao uvijek u to doba. 


Jedna je stvar stalno mučila Lijepu. Uvijek prije 


nego što bi pošao, pitao je nju Zmaj da li bi se udala 
za njega i srce mu je prosto pucalo od bola, kad mu je 
ona odgovarala da ne bi. Jednoga dana mu ona reče: 
j — Vi me žalostite, Zmaju. Željela bih da mogu da 
se udam za vas, ali sumnjam da će ikada to biti. Biću 
vaša dobra drugarica. Zadovoljite se time. 

— Znam da sam užasno ružan i moram time da se 
zadovoljim. Pa ipak, ja ne gubim nađu. Ostanite ovdje 
i šetajte se po palati i vrtu. 

Baš toga dana vidjela je Lijepa u ogledalu da je njen 
otac bolestan od žalosti što je izgubio nju. Željela je zato 
da ga obiđe. 

— Obećala bih vam da ću uvijek ovdje ostati, — 
odgovorila je ona Zmaju, — i da vas nikad ostaviti neću. 
Ali ja toliko čeznem za svojim ocem, da ću umrijeti od 
žalosti, ako mi ne dozvolite da ga posjetim. 

— Više bih volio da sam umrem, — reče čudovište, 


— nego da se vi žalostite. Poslaću vas natrag vašem ocu. 


Ostanite tamo, a ja ću od žalosti umrijeti. 

— Ne, ne, — reče Lijepa plačući, — ja ne želim da 
budem uzrok ni vaše smrti. Obećavam vam da ću se 
vratiti za osam dana. U ogledalu sam vidjela da su se 
moje sestre udale, a moja braća otišla u vojsku. Otac mi 


je sam. Dozvolite da ostanem kod njega nedjelju dana. 


— Bićete tamo sutra izjutra, — reče Zmaj. — Ali 
pamtite šta ste obećali. Kada budete htjeli natrag, stavite 
samo ovaj prsten na sto prije nego što legnete i vi ćete 
se naći ovdje. Zbogom, Lijepa! 

Opet uzdahnu Zmaj da sve odleti sa stola, da se 
prozori otvoriše i da cio dvorac zadrhta, a Lijepoj je bilo 
mnogo žao. 

Kada se probudila sutra izjutra, našla se u kući svoga 
oca. Zazvonila je u zvonce koje je bilo pored postelje i 
služavka poče vikati u čudu kada je vidje. Dotrča i njen. 
otac. Bio je van sebe od sreće što mu se vratila draga. kći. 

Lijepa se tada sjeti da nema haljine da obuče, ali joj 
služavka reče da je u susjednoj sobi veliki kovčeg pun 
haljina izvezenih zlatom i okićenih dijamantima. Lijepa 
zahvali dobrom Zmaju na njegovim poklonima. Izabrala 
je najmanje bogatu haljinu, a služavki rekla da uvije 
ostale, jer je htjela da ih pokloni svojim sestrama. Ali 
tek što je izgovorila te riječi, kovčega nestade. Otac joj 
objasni da Zmaj želi da ona sve te haljine zadrži za sebe. 
I u istom času vrati se kovčeg na svoje mjesto. i 

Lijepa se obuče. U tom su obje sestre saznale za 
njen dolazak i dojurile sa svojim muževima. 

Obje su bile nesrećno udate. Starija se udala za jed- 
nog mladog plemića lijepog kao djevojka, ali tako Za- 
ljubljenog u samog sebe, da se ogledao i udešavao od 
jutra do mraka, a na svoju ženu nije ni obraćao pažnju. 
Druga se udala za čovjeka koji je bio pametan i duhovit, 
ali bio pretjerano uobražen u svoju pamet, pa prezirao 
cio svijet, zajedno sa svojom ženom, smatrajući da su 
sve to najgori glupaci. 

_— Sestre samo što nisu vrisnule, kada su vidjele Lijepu, 
obučenu kao kakva kneginja i ljepšu od sunca. Ona im 
je sve po redu pričala, a one su prosto pucale od muke. 

Sišle su poslije same u baštu da se isplaču. 

— Zašto da ta gadura bude srećnija od nas? 

— Draga sestro, — rekla je starija, — nešto mi je 
palo na pamet. Potrudimo se da je ovdje zadržimo duže 
od nedjelju dana. Njen glupi zma;} razbjesniće se kad vidi 
da nije održala riječ, pa će je valjda i prožderati. 

— Imaš pravo, — odgovori druga. — Treba zato da 
je mazimo i milujemo što bolje umijemo. 

Kad su se vratile kući, bile su tako nježne i ljubazne, 
da je Lijepa počela da plače od radosti. Kad je prošlo 
osam dana, obje sestre su stale da čupaju kosu, da jadi- 
kuju i nariču toliko, da ona obeća da će ostati još osam 
dana. 

Ipak, Lijepa je prebacivala sama sebi što je nanijela 
bo! jadnom Zmaju koji je volio nju svim svojim srcem. 
Željela je da ga opet vidi. Desete noći u očevoj kući 
sanjala je kao da je u vrtu palate, a Zmaj na travi pored 
vodoskoka leži na samrti, pa joj prebacuje njenu neza- 
hvalnost. Lijepa se trže iza sna i poče plakati: 

— Zar nisam rđava, — govorila je u sebi, — kada 9 
mučim toliko Zmaja koji je prema meni bio tako dobar? 
Zar je njegova krivica što nije lijep i naročito pametan? 

Dobar je, a to vrijedi više. Zašto nisam htjela da se udam 
za njega? Bila bih srećnija s njim nego moje sestre sa 
svojim muževima. Jer dobrota srca više vrijedi od uma 
i ljepote. . 

Lijepa ustađe, skine prsten s ruke i stavi na sto, 
pa se vrati u postelju. Tek što je legla zaspala je. Kada 
se probudila izjutra, vidjela je da je u Zmajevoj palati. 
Obuče se što je bolje mogla i jedva dočeka veče. Ali 
časovnik otkuca devet časova a Zmaj se ne pojavi. 

Lijepa se uplaši tada da on nije umro. Vičući potrča 
kroz cijelu palatu. Bila je van sebe. Pošto je svuda uzalud 
tražila, sjeti se svoga sna i odjuri do vodoskoka u vrtu. 
Nađe tu Zmaja bez svijesti i već je mislila da je mrtav. 
Ali kad osjeti da bije njegovo srce, zahvati vodu iz vodo- 
skoka i poprska ga po licu. Zmaj otvori oči, pa reče 
Lijepoj: I 

— Vi ste zaboravili svoje obećanje. Zbog bola što sam 
vas izgubio odlučio sam da umrem od gladi. Ali umirem 


zadovoljan, jer sam imao zadovoljstvo da vas još jedanput 


vidim. 

! — Ne, dragi Zmaju, vi nećete umrijeti, — rekla je 
Lijepa. — Živjećete i bićete moj muž. Dajem vam svoju 
ruku. Sada vidim da ne bih mogla živjeti bez vas. 

Tek što je Lijepa izgovorila te riječi, a palata zablista 
u svjetlosti. Vatrometi i muzika objaviše početak sve- 
čanosti. 

Ali sve te divote nisu zanimale nju. Ona se okrete 
Zmaju, za čiji je život strepila. Koliko je bilo njeno izne- 
nađenje! Zmaja. je nestalo, a pred njenim nogama klečao 
je knez lijep kao slika, pa joj zahvaljivao što je svojom 
dobrotom skinula sa njega čini. 

— Jedna zla vila, — govorio je on, — osudila me je 
da budem ružan i glup Zmaj sve donde, dok neka lijepa 
djevojka ne pristane da se uda za mene. Vi ste bili tako 

dobri da se zadovoljite jedino dobrotom moga srca. Sada 
vam nudim svoju krunu i zemlju. ) 

Lijepa podiže mladoga kneza i oni pođoše zajedno u 
dvorac. Još više se obradova Lijepa, kada je u velikoj 
dvorani našla svoga oca i cijelu porodicu. Tu je bila i 
ona žena, koju je Lijepa vidjela u snu, jedna dobra vila. 
Ona reče: 

-— Primi nagradu za svoj dobar izbor. Više si voljela 
vrlinu nego ljepotu i duh. Naći ćeš zato sve ove tri 0so- 
bine sjedinjene u jednoj osobi. Postaćeš moćna kneginja . 
i srećna žena. A što se vas tiče, — rekla je vila Lijepinim 
sestrama, — poznajem vaše srce i svu pakost u njemu. 
Pretvorite se u dva kipa, ali sačuvajte i svoj razum i svoje 
srce pod tim kamenom. Stajaćete na ulazu u palatu svoje 
sestre i za vas neće biti veće muke nego da budete 
svjedoci njene sreće. Ti će čini pasti sa vas tek onda, ako 
uvidite svoje grijehove i pokajete se iskreno. 

I vila udarom štapića prenese tada, sve koji su se tu 
okupili u kneževinu mladoga kneza. Njegovi podanici ga 
radosno dočekaše i on se oženi Lijepom, s kojom je živio 
dugo, dugo godina srećno i zadovoljno. 


6 Izvor na kraju svijeta . 8 1 


KINESKE NARODNE BAJKE 


NAUČNIK I MRAVI 


' Bio je jednom jedan naučnik koji je putovao mnogo 
po svijetu a najzad se vratio u selo svojoj staroj kući. 
U kući odavno niko nije živio, pa je već opala i crnila 
se od nevremena. Neko; drugi plašio bi se možda da u 
' takvoj kući sam stanuje, ali naučnik je bio pametan i 
hrabar. I I 

Jedne večeri sjedio je sam nad svojom knjigom... 

Odjednom, nekoliko stotina konjanika ujaha u nje- 
: govu sobu. Svi su bili sasvim mali, a imali konje manje 
od muva. Nosili su sokole za lov i vodili pse, male kao 
najmanje mušice. 

Stigoše do postelje koja je bila u uglu, pa prirediše 
tu velik lov. Imali su i strijele, i lukove, i mreže i zamke. 
Sve se to lijepo moglo i vidjeti. Uspjeli su da ulove 
mnogo ptica i divljači. Ali sva ta. divljač nije bila veća , 
od zrna pirinča. 07%, 

Kad je lov završen, krenula je druga povorka sa 
zastavama i kopljima. Mahali su mačevima i jahali sve. 
dok ne stigoše u sjeverozapadni ugao sobe. Za njima je. 
išlo nekoliko stotina slugu. Te sluge donesoše brzo šatore, 
kazane, tanjire, stolove i stolice. Nekoliko stotina drugih 
slugu dovuče opet raznih đakonija i pića. Nekoliko stotina 
trećih slugu pojurilo je na sve strane da čuva stražu na 
drumovima i da donosi vijesti. 

Malo pomalo, naučnik se naviknu na ovu neobičnu 
sliku. Mada su ljudi bili sićušni, mogao je jasno da ih 
razaznaje. 

Nije dugo potrajalo, a pojavi se jedna šarena zastava. 
Iza nje jahao je konjanik u purpurnom šeširu i purpurnim 
haljinama. Oko njega išla je pratnja od nekoliko hiljada. 
Ispred njega trčali su vojnici s bičevima i kopljima i 
krčili put. 

Jedan čovjek u gvozdenome šljemu i sa zlatnom 
sjekirom u ruci viknu iz sveg glasa: 

— Njegova visost je blagoizvoljela da osmotri ribe u 
Crvenom Jezeru. : 

Onaj sa purpurnim šeširom sjaha tada, pa praćen 
od nekoliko stotina malih ljudi priđe mastionici u kojoj 
je naučnik držao crveno mastilo. Oko mastionice razapeše 
šatore i prirediše gozbu. Sjedili su tu u velikom broju. 
Svirači i igrači bili su već spremni. Miješale su se crvene, 
crne i zelene haljine. Odjeknuše onda trube i flaute, 
laute i bubnjevi, a igrači zaigraše. Muzika je bila, istina, 
sasvim tiha, ali se melodija mogla lijepo razaznati. A i 
sve što se govorilo, razgovori za stolom i naredbe, zdravice 
i uzvici, sve se moglo vrlo dobro čuti. 

Pošto su tri jela bila poslužena, uzviknuo je onaj u 
purpurnom šeširu: 

— Naprijed, spremite sprave za ribolov! 

Istoga časa baciše mali ljudi mreže u mastionicu i 
izvukoše nekoliko. stotina malih, vrlo malih riba. I sam 
čovjek u purpurnom šeširu prišao je sa udicom, pa lično 
uhvatio čitavo tuce crvenih malih šarana. = 

Naredio je onda kuvaru da kuva ribe. Najrazličitija 
jela spremio je kuvar od ovih riba. Riblji miris raširio 
se po cijeloj sobi. 

U svojoj oholosti, onaj čovječuljak u purpurnom še- 
širu dozvoli sebi da pravi šale. Pokazao je prstom na 
naučnika i rekao: 

— Ja, istina, ništa ne znam o mudrim knjigama i 
spisima, pa sam opet moćan i poštovan kralj. Ovaj na- 
učnik muči se cijeloga života sa svojim knjižurinama, a 
ostaje siromašan i ni do čega ne dospijeva. Pristane li 
da mi služi kao vjeran, sluga, pustiću ga da ruča s nama. 

Naljuti se naš naučnik, pa dograbi knjigu koja je 
bila pred njim i zamahnu na ovoga čovječuljka i njegovu 
pratnju. Omače se knjiga i pade sa stola s treskom, a 
naučnik se probudi i protrlja oči. 

Ničega u sobi više nije bilo. 

Da je bio sujevjeran, uplašio bi se mravljega, kralja 
i njegove vojske i vjerovao bi da je sve bilo na javi. Ali 
mi smo već rekli da je ovo bio i pametan i hrabar čovjek, 


te je znao da je cijelu mravlju vojsku samo sanjao, kad 


je zaspao nad svojom knjigom. 

ZLATNI KOVČEŽIĆ 


U doba vladalačke kuće Tang živio je jedan vojvoda 
u Lud-Šou. Imao je robinjicu koja je divno svirala u 


Jautu i bila tako vješta čitanju i pisanju da je on njoj H 


uvijek u pero govorio svoja tajna pisma. 

Jednoga dana vojnici vojvodini priredili su veliku 
svetkovinu. Robinjica je slušala svirku i rekla: 

— Velika truba danas tako tužno zvuči. Mora biti 
da se trubaču desila neka nesreća. ' - 

Vojvoda je znao da mu je robinjica mudra ali nije 
vjerovao da je njena mudrost tolika. Htjede zato da se. 
uvjeri, pa naredi da dovedu trubača koji svira u veliku . 
trubu. Upita ga šta je s njim. ' 

— Umrla mi je žena, — odgovori on, — ali se nisam 
usudio da tražim odsustvo. Zato je, i nehotice, moja truba 
tako tužno zatrubila. 

Gospodar ga pusti da ide kući. 


U to doba vladala je velika zavada između vojvoda ' 


na Žutoj Rijeci. Car je pokušao đa vojvode izmiri na taj 
način što će se oroditi. Tako se jedna kćerka vojvode 
od Lud-Šoa udala za sina vojvode od Veba. Ali to nije 
mnogo pomoglo. Stari vojvoda. od Veba bolovao je od 
grudi, pa se uvijek kada je vrućina osjećao rđavo i obično 
govorio: 

— E, da imam nešto Lud-Šo. Tamo je hladnije. Tu bi 
se svakako bolje osjećao. 

Skupio je zato tri hiljade ratnika, platio im dobar 


najam, upitao proroštvo koji je dan srećan i stao da se 


sprema da Lud-Šo osvoji. 

Vojvoda od Lud-Šoa čuo je za te ratne pripreme. I 
danju i noću brinuo se, ali nije znao izlaza. 

Jedne noći, kada je vodeni sat za noć već bio okrenut, 
a vratnice na gradu zatvorene, vojvoda se još šetao, osla- 
njajući se o štap, gore-dolje po dvorištu. Za njim je išla 
samo njegova robinjica.- 

— Gospodaru, — kazala je ona, — već mjesec dana vi 
niti spavate niti jedete. Živite sami i žalosni. Predali ste se 
bolu i čemeru. Začudila bih se, ako se varam; začudila 
bih se, ako se vi niste zabrinuli zbog opasnosti iz Veba. 


— Ovdje su u pitanju život i smrt, — kazao je voj- 
'voda. — Vi se žene ne razumijete u tome. 

— Ja sam samo djevojka niska roda, — kazala je 
robinjica, — pa ipak sam pogodila razlog vaše brige. 


Vojvoda se sjeti mnogih iznenađenja koje je već 
imao s ovom pametnom djevojkom, pa reče: I 

— Ti odista nisi djevojka kao druge. Pogodila si. 
Danima i noćima razmišljam kako ću se spasti neprijatelja 
koji je mnogobrojniji i jači od mene. / 

— To neće biti teško, — kazala je robinjica. — Ne 
treba da se zato brinete, gospodaru. Ja ću ići u Vebo, pa 
ću vidjeti šta se može uraditi. Sad je prva noćna straža. 
Ako odmah pođem, vratiću se za petu noćnu stražu. 


— Ako ne uspiješ, — kazao je vojvoda, — samo ćeš 
ubrzati moju nesreću. 
— Neuspjeh je nemogućan, — odgovorila je robi- 


njica. 

Otišla je onda u sobu, pa se opremila za put. Očešljala 
je svoju kosu, crnu kao gavranovo krilo, vezala je i pri- 
čvrstila zlatnom iglom. Obukla je onda purpurnu, izveze- 
nu kratku haljinu i pletene cipele od tamne svile. U grudi 

je stavila nož sa balčakom u obliku zmaja. Poklonila se 
pred vojvodom i otišla. 
Vojvoda je natočio sebi vina i sjeo da je čeka. A 


kada. je zatrubila jutarnja truba, klekla je pred njega 


robinjica, laka kao list koji pada s drveta. 
— Je li sve dobro bilo? upitao je vojvoda. 
— Svome gospodaru sramotu nisam nanijela, — od- 


. govorila je djevojka. 


— Da nisi ubila nekog? I 

— Ne, ruke okrvavila nisam. Ali donijela sam zlatan 
kovčežić koji je on imao pod glavom, SPISA sam ga kao 
zalogu. : 

Vojvoda je upita šta je sve doživjela i ona stađe da 
priča. 

— Kada su doboši prvi put u noći zalupali, krenula 
sam i tri sata prije ponoći stigla sam u Vebo. Kad sam 
prošla kroz vratnice, vidjela sam kako stražari u straža- 
rama spavaju. Njihovo hrkanje odjekivalo je kao grmlja- 
vina. Ušla sam u vojvodin dvor na lijeva vrata i pustim 
hodnicima stigla do njegove spavaće sobe. Iza jedne 
zavjese ležao je vaš rođak na leđima, spavajući slatko. 
Ispod uzglavlja virio je dragocjen mač. A pored mača 
stajao je otvoren jedan zlatan kovčežić. U kovčežiću su 
bile hartije. Na jednoj je stajao zabilježen njegov dan 
rođenja, a na drugoj ime njegovog boga zaštitnika. Tam- 
jan i biser bili su prosuti po toj hartiji. Svijeće u sobi 
gorjele su slabom svjetlošću, a tamjan u kadionicama 
skoro sav izgorio. Robovi su ležali okolo i spavali tako 
tvrdo da sam mogla da im haljine skinem, a da se ne 
probude. Život vašeg rođaka bio je u mojoj ruci. Ali ja 
nisam mogla da ga ubijem. Uzela sam samo zlatan kov- 
čezić i vratila se. Vodeni sat pokazao je treći sat po po- 
noći, kada sam završila svoj put. Treba sad brzo da ose- 
dlate dobrog konja, pa da u Vebo pošaljete jednog čovjeka 

koji će vratiti zlatni kovčežić. Tako će gospodar Veba 
doći k sebi i napustiće svoje osvajačke namjere. 

Vojvoda od Lud-Šoa naredi odmah jednome 'konja- 
niku da što brže odjaše za Vebo. 

Jahao je konjanik, a kad je stigao, u Vebu je vladala 
uzbuna što je nestalo zlatnog kovčežića. Tragalo se za 
njim na sve strane. Zakucao je tada glasnik svojim bičem 
u vratnice i tražio da govori s gospodarom Veba. Videći ' 
ga prekrivenog prašinom, kako stiže u neobičan čas, na- 

Glasnik mu predade pismo u kome je stajalo napisano: 


yOve noći stigao je k nama jedan stranac iz Veba. 
Pričao nam je da je sopstvenom rukom s vaše postelje 
uzeo jedan zlatan kovčežić. Ne usuđujem se da ga zadržim, 
te šaljem zato glasnika da vam to što prije vratic. 

Kada vojvoda od Veba vidje zlatni kovčežić, veoma 
se uplaši. Odveo je glasnika u svoje odaje, počastio ga 
najboljom gozbom i nagradio bogato. 

Sutradan, otpravio je glasnika kući, ali mu je dao 
pravo da u povodu nosi trideset hiljada truba svile na 
pedeset četvoroprega, sve kao poklon za svoga gospodara. 
Napisao je još i jedno pismo vojvodi od Lud-Šoa: 

yMoj život je bio u vašoj ruci. Hvala vam što ste ga 
poštedjeli. Kajem se zbog svoje namjere i popraviću se. 
Odsada će među nama postojati vječni mir i prijateljstvo 
i nikada zlu misao neću vam pomisliti. Vojsku ću svoju 
razoružati. Vojnici neka rade polje. Samo dobra sjetva 
daje dobru žetvuc. ; s 

Otada je vladala između oba rođaka na sjeveru i jugu 
Žute Rijeke najbolja sloga. I 

Jednoga dana iziđe mudra robinjica pred svoga go- 
spodara i reče mu da je došla da se oprosti. 


— U ovoj si kući rođena, — rekao je on začuđeno. — 
Kuda hoćeš da ideš? I potrebna si mi. Ne mogu te se lako 
lišiti. 

— Devetnaest godina služila sam vam vjerno, gospo- 
daru. Zbog vas sam išla u Vebo, da vam zahvalim na 
dobroti. Uspjela sam da vi sa svojim rođakom opet živite 
u miru i prijateljstvu i, što je mnogo važnije, spasla sam 
život hiljadama ljudi koji bi izginuli u ratu. Za slabu 
ženu to je lijepa zasluga. Povući ću se sađa iz svijeta, pa 
ću u tihim planinama boraviti da pročistim svoje. srce. 
Zato vas molim da me pustite. 

Nu Vojvoda uvidi da je ne može duže zadržavati; spremi 
joj samo veliku gozbu i pozva mnoge goste na taj oproštaj. 

Vitezi su sjedili za stolom, naučnici i pjesnici. Svi su 
mudru robinju slavili u zdravicama i pjesmama. 

Vojvoda od uzbuđenja nije mogao da zadrži suze, a i 
robinjica je jecala. Kada se niko nije nadao, napustila je 
trpezu i niko živi nije saznao kud je otišla. 

CVJETNE VILE 


Bio je jednom jedan naučnik koji se povukao od 
svijeta proučavajući stare knjige. Živio je sam, daleko 
od gradske vreve. Oko svoje kućice posadio je razno cvi- 
jeće, drveće i bambus. Sakriven tako živio je u svome 
cvjetnom gaju. Služio ga je samo jedan dječak koji je 


' stanovao u susjednoj kolibi. Nepozvan nije smio da uđe 


u kuću. Naučnik je volio cvijeće kao svoj život. Nikada 
nogom nije kročio izvan svoga vrta. 

Jednog lijepog proljećnog večera, kada je sve cvijeće 
i drveće bilo u sjaju i bljesku, a svjež vjetar duvao i 
mjesec sjao odozgo, sjedio je naučnik u vrtu, pa uživao 
u tihom životu. ' ! 

Odjednom, na mjesečini, pojavi se djevojka u tamnim 
haljinama. Priđe mu, pokloni se duboko, pozdravi ga i 


- 


reče: j 
— Ja sam tvoja susjetka. Ima ovdje dosta djevojaka 


koje su krenule da posjete svojih osamnaest tetaka. Htjele 
bi da se malo u tvome vrtu odmore, pa me šalju da molim 
za dopuštenje. ; 

Naučnik vidje da se događa nešto neobično, te zato 
radosno dade pristanak. Djevojka se zahvali i ode. 

Poslije kratkog vremena pojavi se gomila djevojaka. 
Sve su nosile cvijeće i grančice. Učtivo pozdraviše na- 
učnika. Bile su lijepe i fine u licu, a vitke i nježne u 

stasu. Kad bi mahnule rukom, širio se divan miris oko 
njih. Nije im bilo ravnih na zemlji. 
Naučnik pozva djevojke da sjednu, pa ih onda upita 

— S kim zaista imam čast? Dolazite li iz dvorca 
Mjesečeve Vile ili sa Zelenog Izvora Kraljice Majke na 
Zapadu? 

— Ne možemo se pohvaliti tako visokim porijeklom, 
— odgovorila je smiješeći se djevojka u zelenoj haljini. 
— Ja se zovem Saliks. 

A onda je predstavila jednu u bijeloj haljini: 

— Ovo je Prunofora... 

Za djevojku u ružičastoj haljini kazala je: 

— Ovo je Persika... 

Za djevojku u zagasitoj crvenoj haljini rekla je opet: 

— A ovo je Punika... Uostalom, sve smo mi sestre 
i pošle smo da se nađemo sa svojih osamnaest zefirskih 
tetaka. Večeras mjesec tako lijepo sija i tako je divno 
ovdje kod tebe u vrtu. Veoma smo ti zahvalne što si nas 
primio. 

— Da, da, — kazao je naučnik dosta zbunjeno. 

Iznenada, javi služavka koja je bila obučena u crnu 
haljinu: 

— Već su stigle zefirske tetke. 

Odmah ustadoše djevojke i pohitaše vratancima. 

— A mi smo htjele da tetke posjetimo, — kazale su 
one smiješeći se. — Domaćin nas je pozvao da malo po- 
sjedimo. Kako se to lijepo desilo što su tetke same došle 
ovamo! Večeras je tako lijepa noć. Moramo se počastiti 
zajedno u zdravlje naših tetaka. 

Narediše odmah služavci da donese jelo i piće. 

— Može li se ovdje posjediti? — upitaše tetke. 

' — Domaćin je. vrlo dobar, — odgovoriše djevojke, 
— a mjesto je tiho i skrovito. 

Predstaviše onda naučnika svojim tetkama. On je sa 
svakom od osamnaest tetaka progovorio po nekoliko lju- 

baznih riječi. Bilo je u njihovoj prirodi nečeg nestalnog 
i nemirnog. Kad bi progovorile, osjećao se oko njih hladan 
dah. 

Dotle je služavka počela već da donosi večeru. Po- 


stavila je sto, stolice namjestila okolo, pa je osamnaest 


tetaka sjelo gore, za njima djevojke, a naučnik je zauzeo 
mjesto u dnu stola. Za tili čas cijela trpeza bila je pre- 
krivena divnim jelima, najljepšim voćem i mirisavim 
pićem. Bila je to gozba koju obični smrtnici ne poznaju. 
Mjesec je sijao divno, cvijeće širilo opojan miris, vazduh 
bio svjež i prijatan. 

Kada se gozba približila kraju, ustadoše razdragane 
djevojke, pa stadoše igrati i pjevati. Odjekivali su njihovi 
glasovi kroz tihu noć, a njihova igra ličila je na let leptira 
oko cvijeća. Očarani naučnik nije znao da li je na nebu 
ili na zemlji. 

Kada se igra završi, sjedoše djevojke opet za sto, pa 
se obredaše peharom pijući u zdravlje svojih tetaka. I 
naučniku napiše jednu zdravicu, a on im odgovori bira- 
nim riječima. 

Osamnaest tetaka ponašale su se nekako lakomisleno. 

Kada je jedna podigla pehar, ruka joj je malo za- 
drhtala, pa prije nego što je i vidjela šta radi, prosula 
je malo vina na Punikine haljine. Punika, mlada i vatrena, 
skočila je ljutito, čim je spazila da joj je vino isprljalo 
haljinu. 

— Baš ste šašave sve osamnaest koliko vas ima! — ka- 
zala je ona bijesno. — Druge sestre boje se od vas, ali 
mene baš nimalo nije strah. 

Naljutiše se tada tetke i rekoše: 

— Kako se ova balavica usuđuje da nas vrijeđa! 

Pokupiše se onda i htjedoše da idu. 

Sve djevojke navališe oko njih govoreći: 

— Punika je mlada i neiskusna. Popila je, izgleda, 
malo više vina, pa ne zna šta radi, Ne treba da joj za 


7 Izvor na kraju svijeta ' 97 


zlo uzmete. Sutra neka s prutom dođe do vas, pa ćete je 
kazniti. ' 

Ali tetke nisu htjele ni da čuju. Uzalud su ih dje- 
vojke molile. One odoše bez oproštaja. I djevojke se 
rasturiše po lejama cvijeća i nestadoše kao da su u zemlju 
propale. ' 

Još dugo je sjedio naučnik zamišljen, više u snu nego 
na javi. 

Sutradan uveče dođoše opet sve djevojke. 

— Mi stanujemo u tvome vrtu, — rekle su mu one. 
— Svake godine napadaju nas zli vjetrovi, pa smo zato 
uvijek molile svojih osamnaest tetaka da nas od zime 
štite. Juče ih je Punika uvrijedila, te se bojimo da nam 
ubuduće neće pomagati. Mi znamo da si ti uvijek prema 
nama svima bio dobar prijatelj, da si nas pazio i njegovao, 
i mi smo ti za to od sveg srca zahvalne. Imamo sada 
jednu veliku molbu: Svake Nove godine treba da napraviš 
malu purpurnu zastavu, da naslikaš na njoj sunce, mjesec 
i pet zvijezda, pa đa postaviš na istoku svoga vrta. Ta 
će nas zastava štititi od zlih vjetrova, a mi ćemo ti biti 
zahvalne. Ali pošto je sada Nova godina već prošla, mo- 
limo te da dvađeset i prvog ovog mjeseca podigneš tu 

"zastavicu. Kad dođe istočni vjetar, pa zastavu vidi, obići 
će tvoj vrt. 

Naučnik obeća drage volje, a djevojke rekoše sve 
uglas: ; 

— Hvala ti na tvojoj velikoj dobroti. Mi ćemo ti se 
odužiti za to. Svi ljudi koji vole cvijeće dobri su ljudi 
i njima se cvijeće odužuje svojom igrom i svojim mirisom. 

I doista, čim djevojaka nestade, zaigra cvijeće na 
povjetarcu, a slađak miris ispuni vrt. 

Naučnik napravi onakvu zastavu kao što je cvijeće 
molilo i onoga dana kad je trebalo, još u rano jutro, podiže 
je na ograđu sa istočne strane. Vjetar je već počeo da 
duva, a malo zatim digla se strašna oluja, koja je šume 

savijala a inokosno drveće čupala iz korijena. Strađao bi 
naučnik, jer bi mu vihor odnio kuću, da ga cvijeće nije 
naučilo kako će i sebe i svoj vrt da sačuva. Jer je sađa 
svud bjesnjela oluja, samo je u vrtu bilo tiho. Nijedan se 
cvijet nije pokrenuo. 

Primijeti tada naučnik da je Saliks vrba, Prunofora 
šljiva, Persika breskva, a Punika nar. A osamnaest tetaka, 
koje su djevojke nazivale zefirskim, bile su duhovi dobrih 
vjetrova. 

To veče, kada je oluja prohujala, došle su sve vile 
cvijeća, pa donijele naučniku kao dar najljepše cvjetove. 

— Ti si nas spasio, — kazale su one, — a mi nemamo 
ništa drugo čime bismo te mogle obdariti. Uzmi behar ovo- 
ga odabranoga cvijeća i popij ga u cvjetnome soku. Živje- 
ćeš onda dugo i starost će bježati od tebe. 

I odista, čim naučnik iskapi pehar ovoga čarobnog 
napitka, pretvori se u dvadesetogodišnjeg mladića. Volio 
je cvijeće uvijek i uvijek je bio mlad. 


100 


IZBOR 100 KNJIGA ;LASTAVICEx 


Ovom edicijom od 100 knjiga naši mladi čitaoci steći će 
mogućnost da dobiju najbolja djela domaće i strane, savre- 


' mene i klasične literature za djecu, a isto tako obezbijediti 


i obaveznu školsku lektiru jer je veliki broj djela štampanih 
u "Lastavicix ušao u program obavezne lektire srpskohrvat- 
skog jezika. 


Izbor 190 knjiga "Lastavicex štampaće se kao komplet 
u specijalno pripremljenoj biblioteci, a knjige će se moći 
smjestiti u vitrinu koju pretplatnici dobivaju besplatno te 
je veoma pogodan za poklone, kao novogođišnji i uopšte kao 
prigodan dar. Vitrina za smještaj knjiga, koju svaki pret- 
platnik na IZBOR 100 KNJIGA LASTAVICE dobija bes- 
platno, biće ukras dječijeg kutka u domu i predstavljaće 


ličnu biblioteku mlađog čitaoca. - 


Pored zanimljivosti, praktičnog formata, tvrdog poveza, 
lijepe opreme sa višebojnom naslovnom stranom i bogatih 
ilustracija, izdanja "Lastavicex odlikuju se i veoma pristu- 
pačnom cijenom. 

Knjige rLastavicex štampaju se u oba pisma — latinicom 
i ćirilicom — te na jedinstven način obuhvataju cijelo po- 
dručje srpskohrvatskog jezika. 


1. DErvil: I DJEČAK IZ PEĆINE 
2. Božena Njemcova; ZLATOKOSA DJEVOJKA 
3. Žil Vern: 20 HILJADA MILJA POD 
MOREM 
4. Kosta Stepanović: PRIČE O MALIM PARTIZANIMA 
b. +re IZVOR NA KRAJU SVIJETA 
6. Arsen Diklić: SALAŠ U MALOM RITU 
7, Lazarević, Kostić, 
Cankar: NA ČASU ŠKOLSKE LEKTIRE 
8. Gliša Babović: JAHANJE NA KURJAKU 
9. Jurij Olješa: TRI DEBELJKA 
10, Arsen Diklić: NE OKREĆI SE, SINE 


Wii ori 


11. Eduard Štorh: NASELJE GAVRANOVA 


57. Josip Pavičić: ŠTA PRIČAJU DAN I NOĆ 


KRETE Pe S IANKE 58. Anđelka Martić: JEZERO NA PLANINI 
14, Dušan Kostić. SUTJESKA 99. Josip Pavičić: VRZINO KOLO 
15. Dušan Kostić: GLUV A PEĆINA 60. Milivoje Matošec: TRAGOM BRODSKOG 
16. "+" INDIJSKE BAJKE 61. Danko Oblak; NA TRAGU 
17. Fenimor Kuper: POSLJEDNJI MOHIKANAC 62. Erih Kestne. i LETEĆI RAZRED 
18. Stevan Bulajić: KRILATI KARAVAN 63. Vladimir D = OJE ŽIVOTINJE 
19. Tone Seliškar: — MAZGE aa. Kolo —m NG 
SRM = IG TAG STONE 62. B. V. Radičević: PRIČA O SALJIVČINI 
a A 66. Branko Ćopić: ORLOVI RANO LETE 
= ee Ko MI zen kajpeni AM 67%. Branko Ćopić: PRIČE ISPOD ZMAJEVIH 


. Jovo Kurtović: 


PRIČE S IZGUBLJENE RIJEKE 
ALIBABA I 40 RAZBOJNIKA 


Branko Ćopić; 
Branko Ćopić: 


KRILA 
DOŽIVLJAJI MAČKA TOŠE 
MAGAREĆE GODINE 


sage rj Beg NE i a 70. Branko Ćopić:  BOSONOGO DJETINJSTVO 

92%) Viktor Igo: KOZETA +1. Dušan Kostić: MODRO BLAGO 

28. France Bevk: CRNA BRAĆA 72. Stevan Bulajić:  IZVIĐAČI VIDRINOG JEZERA 
29. France Bevk: KNJIGA O TITU 73. Aleksa Mikić: SUNČANA OBALA 

30. France Bevk: PETAR KLEPEC I 74. Danijel Defo: ROBINZON KRUSO 

31. Slavko Janevski:  KARAMBA-BARAMBA 45. Mark Tven: — DOŽIVLJAJI HAKLBERI FINA 
232. O. Vasiljev: DIVLJA GORA 76. Mirko Petrović:  SVIRAČ U DVORIŠTU 

33. ++2 U SVIJETU SNOVA 77. Švab: KG PRIČE IZ KLASIČNE STARINE 
24. B. V. Radičević: UČENI MAČAK 78. Ahmet Hromadžić: OKAMENJENI VUKOVI 


Oskar Vajld: 


SREĆNI PRINC 


35. Branko Ćopić: U BVIJETU MEDVJEDA I 30. Aafetilen KATEN 
36. Tone Seliškar: INDIJANCI I GUSARI sg} negira MI 2; EM 
37%. Tone Seliškar: JEDRA NA KRAJU SVIJETA o Sbevan. MUNJE 
38. Mirko Vujačić: MORSKI JASTREB 83. Tone Seliškar: VELIKA GALA PREDSTAVA 
39. Đuzepe Fančuli: MODRI ČOVJEČULJAK SE so nano NONE NOMG 
SA. Dragon žalila SUMA 1 PRRUIJIEE 85. Tone Seliškar: DRUŽINA SINJI GALEB 
i 86. Aleksa Mikić: PRIJATELJI IZ SMOGVE 


Henrik Sjenkjevič: 


. Rađard Kipling: 


R. L. Stivenson: 


KROZ PUSTINJU I PRAŠSUMU 


'KNJIGA O DŽUNGLI 


OSTRVO S BLAGOM 


Vančo Nikoleski: 
Arkađdij Gajdar: 
Čarls i Meri Lam: 


ČAROBNO SAMARČE 
TIMUR I NJEGOVA ČETA 
ŠEKSPIROVE PRIČE 


44. Džek Lonđon: BIJELI OČNJAK 90. Hektor Malo: BEZ PORODICE 
45. Mark Tven: \, TOM SOJER 91. Aleksej Tolstoj; ZLATNI KLJUČIĆ 
47. Ahmet Hromadžić: PATULJAK VAM PRIČA + JAL DRONVAS  RTEESA 
48. France Bevk: MOUI LUKA I NJEGO 93. "+" BAJKE IZ CIJELOG SVIJETA 
VORAK ; ; 
F 94, ++ SINDBAD MOREPLOVAC 

o = de ve onako tinte pa 95. Čedo Vuković: TIM LAVLJE SRCE 

. Š 96. Šalom Alejhem: DJEČAK MOTL 
51. France Bevk: DJECA SAMOĆE 


53. 


54. 


55. 
56. 


. France Bevk: 


Valentin Katajev: 
J. J. Zmaj: 
Džonatan Svift: 
Stevan Raičković: 


DJEČJE GODINE 

SIN PUKA 

DOLAZE NAM LASTE 
GULIVEROVA PUTOVANJA 
VELIKO DVORIŠTE 


99. 
100. 


Dragan Lukić: 
Desanka Maksi- 
mović: 

Ahmet Hromadžić: 


Grigor Vitez: / 


IZ JEDNOG DŽEPA 


HOĆU DA SE RADUJEM 

PATULJAK IZ ZABORAVLJENE 
ZEMLJE 

BAJKA O GLINENOJ PTICI 


IZVOR NA KRAJU SVIJETA 


Izdavač; sVeselin (Masleša, izdavačko 

preduzeće, Sarajevo / Za izdavača: Ahmet 

Hromadžić / Tehnički urednik: Ahmed 

Muhamedagić / Korektor: Čedomir Ja- 
roš / Štampa: sVjesnike, Zagreb 

